Ja som veľmi rád, že sa opakuje tradícia, že víťaz volieb zostavuje vládu a nie tak, ako to bolo niekedy v minulosti, že niekto vyhral voľby, ale vždycky zostavil vládu niekto iný.

Zatiaľ sa trikrát stalo, že víťaz parlamentných volieb vládu nezostavil: v roku 1998 voľby vyhralo Mečiarovo HZDS, ale vládu zostavil Mikuláš Dzurinda, podobný scenár sa zopakoval aj vo voľbách 2002. Voľby v roku 2010 vyhrala strana SMER-SD, napriek tomu vládu zostavovala Iveta Radičová. Po voľbách v roku 2016 bolo na krátku dobu nejasné, komu sa podarí zostaviť vládu- nakoniec vznikla tretia vláda Roberta Fica. Jeho výrok hodnotíme ako pravdivý. Parlamentné voľby 5. a 6. júna 1992 sa ešte odohrávali v Českej a Slovenskej Federatívnej Republike. Voľby vyhrala strana HZDS Vladimíra Mečiara s volebným ziskom 37,26 %. Strana tým získala 74 mandátov v parlamente a Mečiar zostavoval vládu so Slovenskou národnou stranou (volebný zisk 7,93 %, 15 mandátov) s tichou podporou SDĽ (volebný zisk 14,7 %, 29 mandátov). V predčasných voľbách 30. septembra a 1. októbra 1994 vyhrala opäť Mečiarova HZDS (v koalícií s Roľníckou stranou Slovenska), ktorá získala podporu 34,96 % voličov. HZDS vládla so Združením robotníkov Slovenska (ZRS), ktoré vo voľbách získalo 7, 34 % a s SNS, ktorá získala 5,4 % hlasov voličov. Parlamentné voľby v roku 1998 síce strana HZDS vyhrala a to s volebným ziskom 27 %, ale partnerov na zostavenie vlády nenašla. Vládu, ktorá je tradične označovaná ako prvá Dzurindova vláda , zostalili strany SDK (26,33 %), SDĽ (14,66 %), SMK (9,12 %) a SOP ( 8,01 %), ktoré mali spolu 93 poslancov v parlamente. Strana HZDS vyhrala aj parlamentné voľby v roku 2002 s volebným ziskom 19,5 % hlasov, ale vládu opäť nevedela zostaviť. Šancu na zostavenie vlády dostal Mikuláš Dzurinda ako predseda SDKÚ (15,1 %), kto koaličnú zmluvu podpísal s Bélom Bugárom za SMK-MKP (11,16 %), Pavlom Hrušovským za KDH (8,3 %) a s Pavlom Ruskom za ANO (8,01 %). Strana Smer-SD vyhrala parlamentné voľby v roku 2006 so ziskom 29,14 % a vytvorila vládu s ĽS-HZDS (8,79 %) a s SNS (11,73 %), ktorá tak disponovala s 85 poslancami. Voľby v roku 2010 opäť vyhrala strana SMER-SD (34,79 %), ale ani spolu s SNS nemali dosť poslancov na vytvorenie väčšinovej vlády (spolu mali 71) a takto dostala šancu na vznik Radičovej vláda . Vláda SDKÚ-DS (15,42 %), SaS (12,14 %), KDH (8,52 %) a Most-Híd (8,12 %) vydržala ani nie dva roky a nasledovali predčasné voľby v roku 2012. Predčasné voľby v 2012 priniesli opäť víťazstvo strane SMER-SD (získala 44,41 %) a s 83 mandátmi v parlamente strana ani nepotrebovala koaličných partnerov. Víťazom volieb v 2016 bola znovu strana SMER-SD, ale jej volebný zisk už nebol taký vysoký, aby sama mohla zostaviť vládu (28,28 % a 49 mandátov). Na krátku dobu situácia po voľbách vyzerala tak, že šancu na zostavenie vlády môže získať pravica - SaS (12,1 %) so stranami OĽaNO-Nova (11,02 %), Most-Híd (6,50 %), SNS (8,64 %) a Sieť (5,60 %) s prípadnou podporou strany Sme rodina (6,62 %). Nakoniec ale strany Most-Híd, SNS a Sieť sa dohodli s Robertom Ficom na vytvorení koaličnej vlády a prezident Andrej Kiska členov vlády do funkcie vymenoval 22. marca.

Parlamentné voľby
Parlamentné voľby
Dzurindova vláda
parlamentné voľby
Dzurinda
parlamentné voľby
vládu
Voľby
Radičovej vláda
Predčasné voľby
SMER-SD
volieb
pravica
koaličnej vlády
vymenoval


Tu je predstaviteľ politickej strany, ktorá má plnú mieru zodpovednosti za to, že máme za posledných 8 rokov najvyššiu nezamestnanosť.


My sme jediná krajina, jediná krajina, kde keď sa tá žena rozhodne pre ukončenie tehotenstva, nemusí povedať kvôli čomu sa sa takto rozhodla. Hej. Vo všetkých iných liberálnejších krajinách majú štatistiky.

Podľa údajov Globálnej databázy interrupčných politík pri Svetovej zdravotníckej organizácii môžu ženy požiadať o umelé prerušenie tehotenstva bez udania dôvodu (tzv. abortion on request) v 52 krajinách sveta. Tvrdenie Anny Záborskej preto hodnotíme ako nepravdivé. Okrem 29 krajín Európy to dovoľuje aj Kambodža, Nepál, Mongolsko či Čína. Ak majú iné krajiny štatistiky, ktoré dokumentujú dôvody rozhodnutia sa pre potrat, neznamená to nutne, že ich majú vďaka povinnosti žien uvádzať dôvody pred zákrokom. Anna Záborská ani po dvoch týždňoch nereagovala na žiadosť o zaslanie zdrojov, z ktorých vo svojom tvrdení vychádzala. Jej poslanecký asistent ju ospravedlnil pre nedostatok času. Zdroje sľúbili poslať dodatočne. V čase publikovanie relácie - t.j. k 25. júnu - nám poskytnuté neboli.

môžu


...sa nám podarilo prijať nedávno zákon o štátnej cene Alexandra Dubčeka, ktorú budeme v mene vlády SR udeľovať ľudom.

Robert Fico odkazuje na Zákon 261/2017 Z.z. o štátnej cene Jozefa Miloslava Hurbana a štátnej cene Alexandra Dubčeka. Návrh tohto zákona bol podaný poslancami strany SMER-SD v máji 2017. Po tom, čo zákon bol schválený v parlamente, čakalo sa len na podpis prezidenta. V októbri 2017 prezident Andrej Kiska vrátil návrh zákona na prerokovanie, nakoľko podľa jeho názoru sa obsah a forma týchto štátnych cien až príliš podobali štátnym vyznameniam, ktoré môže udeľovať iba prezident. V októbri 2017 parlament prelomil prezidentovo veto a spomínaný zákon vstúpil do platnosti od 1. januára 2018. Výrok preto hodnotíme ako pravdivý. V máji 2017 predložili poslanci Dušan Jarjabek (SMER-SD), Dušan Čaplovič (SMER-SD), Ľubomír Petrák (SMER-SD) a Miroslav Číž (SMER-SD) návrh zákona o Štátnej cene Alexandra Dubčeka. Podľa návrhu zákona by štátnu cenu udeľovala vláda Slovenskej republiky za "činy mimoriadne významné pre rozvoj sfér spoločenského, kultúrneho a ekonomického života v Slovenskej republike." (Návrh zákona, doc. ) Návrh zákona bol parlamentom schválený a v septembri 2017 postúpil do redakci. V októbri 2017 vrátil prezident Andrej Kiska tento návrh na opätovné prerokovanie. Podľa Kancelárie prezidenta SR, argumentoval Andrej Kiska tým, že forma a obsahové zameranie štátnej ceny Jozefa Miloslava Hurbana a štátnej ceny Alexandra Dubčeka sú totožné ako pri štátnych vyznamenaniach, ktoré podľa Ústavy SR môže udeľovať iba prezident SR, prípadne na to môže splnomocniť iný orgán. Avšak bez takéhoto splnomocnenia nemôže žiadny iný orgán udeľovať vyznamenania. S výhradami prezidenta sa stotožnili aj niektorí opoziční poslanci. Jozef Viskupič (OĽaNO) tvrdí , že: "Keďže sa na tieto ceny dívame ako na štátne, bol by som za to, aby sa zaviedli až na základe dohody troch najvyšších ústavných činiteľov. Bolo by spoločensky veľmi významné, keby medzi nimi prišlo k zhode. Nemal by to byť politický spor." Poslanec SaS Ondrej Dostál označil zákon za účelové rozhodnutie parlamentu, "doteraz nikomu nenapadlo, že by vyznamenania udeľoval aj niekto iný ako prezident. Je to jedno z účelových rozhodnutí parlamentu a účelové zákony nebývajú dobré. Koalícii sa nepáčilo, koho Kiska vyznamenal, tak prišli s týmto návrhom." Aj napriek výhradám parlament nakoniec schválil Zákon o štátnej cene Jozefa Miloslava Hurbana a štátnej cene Alexandra Dubčeka 11. októbra 2017. Za schválenie hlasovalo 79 poslancov, proti hlasovalo 39 poslancov a 20 sa zdržalo hlasovania. Štátnu cenu Alexandra Dubčeka bude udeľovať premiér za mimoriadne prínosné činy a aktivity jednotlivcov alebo kolektívov, v spoločenskej, kultúrnej a ekonomickej sfére. Štátnu cenu Jozefa Miloslava Hurbana bude udeľovať predseda parlamentu na základe návrhu ústavnoprávneho výboru. Ocenení laureáti získajú finančnú odmenu vo výške 25-násobku priemernej nominálnej mesačnej mzdy v národnom hospodárstve . Dátum zverejnenia analýzy: 14.01.2018 Naspäť Nahlásiť chybu

doc. schválený Kancelárie tvrdí označil schválil hospodárstve


Ja viem, ako ste hlasovali v parlamente napríklad aj o tom, keď som navrhol, aby zákon preukazovaní pôvodu majetku mal zuby. Aby nebol obíditeľný. Hlasovali ste všetci do jedného proti.

Za Lipšicov návrh zákona hlasovalo 54 zo 132 prítomných poslancov, 43 bolo proti, 32 sa zdržalo a traja nehlasovali. Návrh podporili opoziční poslanci z KDH, SDKÚ-DS a SMK. Poslanci koalície, vrátane Smeru-SD, boli proti alebo sa zdržali.

Hlasovanie poslancov strany Smer-SD:

Proti hlasovali:

Dušan Galis, Juraj Horváth, Viliam Jasaň, Mikuláš Krajčovič, Tibor Lebocký, Ľuboš Martinák, Oľga Nachtmannová, Peter Pelegrini, Jana Vaľová, Branislav Bačík, Miroslav Číž, Tibor Glenda, Anton Bobrík, Pavol Goga, Darina Gabániová, Maroš Kondrót, Magda Košútová, Marián Kovačócy, Stanislav Kubánek, Ján Kvorka, Jana Laššáková, Michal Lukša, Vladimír Matejička, Emília Müllerová, Peter Obrimčák, Pavol Pavlis, Ján Richter, Monika Smolková, Ján Senko, Jozef Valocký, Marian Záhumenský, Boris Zala, Ján Zvonár,

Zdržali sa:

Ján Babič, Ján Čech, Jozef Burian, Vladimír Faič, Lea Grečková, Boris Hradecký, Vladimír Jánoš, Dušan Jarjabek, Viera Mazúrová, Ján Podmanický, Ľubica Rošková

Nehlasovali:

Róbert Madej, Renáta Zmajkovičová

Neprítomní:

Mojmír Mamojka, Pavol Paška, Ľubomír Petrák, Ivan Varga,

hlasovalo


Áno. Áno takáto dohoda existuje, nie existuje dohoda, že táto priestupková imunita bude zrušená, je tam jeden taký legislatívno-technický alebo bol tam legislatívno-technický zádrheľ a to tak, že na to zrušenie trestno-právne, o ktorom bolo teraz hlasované bol len aj nejaký druh tej priestupkovej naviazaný, no a keďže to neprešlo, treba nanovo pripraviť návrh, preto to pôjde na decembrovú schôdzu. To je jediný dôvod.

V programových tézach koalície (.pdf, str. 13) sa uvádza len všeobecné vyhlásenie o imunite: „Obmedzíme poslaneckú imunitu len na výroky a hlasovanie v NR SR....“ V októbri sa však koaličná rada dohodla na zúžení konkrétne priestupkovej imunity.

programových tézach koalície


Prišli sme o 20 miliónov eur, ktoré sme dnes mohli využiť na rekonštrukciu ciest.

BBSK bolo zastavené čerpanie eurofondov z toho dôvodu, že porušil podmienku zákazu nelegálneho zamestnávania. BBSK tak prišlo o možnosť využiť vyše 20 mil. na rekonštrukciu ciest II. a III. triedy. Tento výrok, ktorý zaznel 16. júna 2017 v relácii Na Slovíčko (TV Hronka), hodnotíme ako pravdivý. Podľa zákona č. 528/2008 Z. z., o pomoci a podpore poskytovanej z fondov EÚ, pri jednotlivých výzvach musí žiadateľ preukázať okrem finančnej a právnej spôsobilosti aj neporušenie zákazu nelegálneho zamestnávania – § 12 ods. 5: " Pomoc a podpora sa v období piatich rokov neposkytne žiadateľovi, ktorý porušil zákaz nelegálneho zamestnávania cudzinca podľa osobitného predpisu. ". 21. februára 2017sa k predmetnej problematike vyjadril aj podpredseda vlády SR pre investície a informatizáciu, Peter Pellegrini, s tým, že práve BBSK má jednu z najdlhších sietí týchto ciest (2.556 km ciest II. a III. triedy a 1.107 mostných objektov). " Bola vypísaná výzva na 144 miliónov eur pre sedem samosprávnych krajov, aby mohli opraviť cesty II. a III. triedy. BBSK mohol čerpať 20, možno 25 alebo 30 miliónov eur na opravy svojich ciest. Vzhľadom na identifikovanie čierneho zamestnávania a takého správania sa pána župana, EÚ rozhodla, že BBSK nemôže čerpať tieto prostriedky, " objasnil Pellegrini. Nebola to však prvá výstraha, keďže BBSK už po inšpekcii, 11. mája 2015, dostal od inšpektorátu pokutu 2000 eur. Napriek tomu, že sa Kotleba odvolal, inšpektorát znova potvrdil svoje zistenia a BBSK sa tak objavila v národnom registri ilegálnych pracovníkov. Dátum zverejnenia analýzy: 18.07.2017 Naspäť Nahlásiť chybu

Na Slovíčko
zákona
vyjadril
objasnil
dostal


Nikto nikdy netvrdil, že vakcína má účinnosť 100 percent, ale keď si zoberieme, že viac ako 80 %, 84 k dnešnému dňu plus mínus pacientov v nemocniciach je nezaočkovaných a tí, ktorí sú zaočkovaní, tak majú väčšinou ľahšie priebehy a sú to poväčšine starší ľudia aj s ďalšími ochoreniami. Tzn. tá imunita u nich je oslabená, a preto je možnosť opätovnej nákazy, ale obeťami a tými hlavnými, ktorí nám plnia nemocnice, sú nezaočkovaní ľudia.

Podľa denného reportu dát Ministerstva zdravotníctva bolo k 26. septembru 2021 hospitalizovaných 501 pacientov, z nich 398 ľudí malo potvrdené ochorenie Covid-19. Nezaočkovaní pacienti tvorili 83,22 % hospitalizácií. Dáta rezortu zdravotníctva a Národného centra zdravotníckych informácií ukazujú aj to, že zaočkovaní ľudia nakazení Covidom majú ľahší priebeh ochorenia. „Očkovanie, žiaľbohu, neochráni absolútne, ale 30-krát znižuje riziko hospitalizácie. Pri alfa variante musel zaočkovaný dostať hrozne vysokú vírusovú nálož, aby sa nakazil. Efektivita očkovania bola veľmi vysoká. Delta variant je agresívnejší a nákazlivejší a účinnejší proti očkovaniu,“ uviedol pre portál tvnoviny.sk infektológ Peter Sabaka. Výklad dát potvrdzuje aj výrok primára Oddelenia anesteziológie a intenzívnej medicíny UNB Jakuba Hložníka o tom, že „ na umelej pľúcnej ventilácií ešte nezažil očkovaného pacienta.” Na to, že zaočkovaní pacienti s ťažším priebehom ochorenia sú prevažne starší ľudia, poukazuje aj primárka infekčného oddelenia na Kramároch. Z jej skúseností 16 % hospitalizovaných pacientov tvoria zaočkovaní a „ ide najmä o starších pacientov s pridruženými ochoreniami alebo o pacientov s výrazne oslabenou imunitou, u ktorých je očakávaná nižšia účinnosť vakcín.” Tvrdenie Vladimíra Lengvarského preto hodnotíme ako pravdivé.

Ministerstva zdravotníctva
ukazujú
uviedol
potvrdzuje
poukazuje


Pán Kaník hovorí, že súčasný župan sľuboval vo svojej kampani boj s nezamestnanosťou, znížiť nezamestnanosť sa mu však nepodarilo.

Maňka správne cituje vyjadrenie Kaníka vo volebnom programe na župana BBSK. Ľ. Kaník vo volebnom programe Môj program pre náš kraj uvádza: "Súčasný župan Vladimír Maňka sľuboval vo svojej kampani ako prioritu boj s nezamestnanosťou. Znížiť nezamestnanosť sa mu však nepodarilo ." Dátum zverejnenia analýzy: 30.09.2013 Naspäť Nahlásiť chybu

Môj program pre náš kraj


... vždy sme zdôrazňovali(súčasná vláda SMER-u, pozn.), že tých 10 a potom postupne 5 miliónov eur, ktoré idú na materské školy, že to je na to, aby sme ošetrili niektoré extrémne oblasti.

Financie na rozšírenie kapacít materských škôl boli vyčlenené postupne z prvého (10 miliónov eur) a potom z druhého sociálneho balíka (5 miliónov eur) a boli primárne určené na zvyšovanie kapacít škôlok, ich rekonštrukciu, modernizáciu a výstavbu modelových materských škôl. Za kľučový problém vláda považuje nevybavené žiadosti o prijatie do materských škôl, počet ktorých sa kontinuálne zvyšoval od roku 2003. Výrok hodnotíme ako pravdivý. Úrad vlády SR v máji 2015 uviedol,že vďaka sociálnemu balíčku mohli materské školy prijať o 3 600 detí viac. O 10 miliónov EUR určených na rozšírenie kapacít predškolských zariadení malo podľa portálu Úradu vlády záujem 400 žiadateľov, z ktorých ministerstvo školstva vybralo 113. Podľa rezortu školstva počet nevybavených žiadostí o prijatie do materských škôl sa zvýšil z 1679 v roku 2004 na 9682 v roku 2013 . Od tohto opatrenia si sľubuje , že do roku 2020 by sa do nich malo dostať až 95 percent detí vo veku 4 až 6 rokov. Na tlačovej konferencii 22. októbra premiér Fico povedal, že vďaka obrovskému záujmu, musela vláda pristúpiť k podobnému zámeru aj v druhom sociálnom balíku. Fico uviedol (3:57/15:01), že: " V rámci druhého balíka sme vyčlenili päť miliónov EUR na tento projekt a vyhovieme 78 žiadateľom (rozšírenie kapacít materských škôl, pozn.)." Dátum zverejnenia analýzy: 26.10.2015 Naspäť Nahlásiť chybu

Úrad vlády SR
sľubuje
tlačovej konferencii
uviedol


A k tým komerčným dodávkam. Samozrejme, my sme od začiatku hovorili, že naše výrobné kapacity budú dodávať ďalej v rámci kontraktov a predávame aj Zuzany, ktoré vyrábame. Predávame aj muníciu, ktorá sa vyrába na Slovensku v štátno súkromných spoločnostiach.

Už pred parlamentnými voľbami sa Pellegrini vyjadroval za zachovanie komerčných dodávok zbraní, ktoré podľa neho predstavujú príležitosť na rozvoj slovenského priemyslu. Podľa Pellegriniho by malo Slovensko využiť vojnu na väčšiu angažovanosť v zbrojárskom priemysle a predaj slovenských húfnic Zuzana. Zachovanie komerčných dodávok zbraní a munície Pellegrini obhajoval aj po slovách premiéra Fica o ukončení vojenskej pomoci Ukrajine či stretnutí s ukrajinských predsedom parlamentu po zložení vládnej koalície. Jeho výrok preto hodnotíme ako pravdivý.

Predseda strany Hlas-SD Peter Pellegrini už pred voľbami vyjadril názor, že by komerčné dodávky zbraní na Ukrajinu by mali pokračovať. V diskusii v lete 2023 povedal , že Slovensko do budúcna nemôže výraznejšie pomôcť Ukrajine, pretože „už toho veľa nemá“. Ruskú agresiu na Ukrajine však označil za príležitosť pre Slovensko v oblasti zbrojného priemyslu a podporil komerčné dodávky zbraní. „Nikdy nepoviem vetu, že zo Slovenska neodíde ani náboj, pretože Slovensko má fabriky, ktoré vyrábajú muníciu.“

Pellegrini taktiež povedal , že Slovensko by malo využiť vojnu na Ukrajine na väčšiu angažovanosť v zbrojárskom priemysle. „Ak sa slovenské húfnice Zuzana na Ukrajine osvedčia, budem len rád, keď príde na Slovensko zákazka na 800 húfnic z celého sveta,“ povedal Pellegrini v diskusii s vtedajším predsedom parlamentu Borisom Kollárom.

Pred voľbami Pellegrini nevylučoval ani vojenskú pomoc Ukrajine zo skladov Slovenskej republiky. „Je našou povinnosťou svojmu susedovi pomôcť, aj humanitárne aj technicky, pokiaľ máme k tomu ešte nejaké zdroje a vieme posilniť obranyschopnosť tejto krajiny,“ povedal Pellegrini na tlačovej konferencii vo februári 2023. Pellegrini taktiež vyzval na väčšiu empatiu pri debatách o vojenskej pomoci nášmu susedovi. „Tiež by sme sa obracali na svojich susedov a priateľov, aby nám pomohli aj v oblasti výzbroje našej armády alebo dodania zbraní.“ (v čase od 4:28 ).

Pellegrini sa za komerčné dodávky zbraní postavil aj po tom, čo Robert Fico oznámil , že že nová slovenská vláda nebude vojensky podporovať Ukrajinu. Predseda parlamentu sa vtedy vyjadril , že zastavenie vojenskej pomoci Ukrajine zo strany vlády sa nedotkne komerčných objednávok, ktoré podľa neho podporujú slovenský priemysel. „Ja osobne sa budem zasadzovať o to, aby slovenské fabriky, ktoré vyrábajú aj vojenský materiál, vo výrobe pokračovali a produkty predávali za komerčné ceny,“ uviedol Pellegrini.

Na rokovaní na parlamentnom summite Vyšehradskej štvorky a Ukrajiny koncom februára 2024 Pellegrini informoval predsedu parlamentu Ukrajiny o tom, že pokračovať budú všetky komerčné dodávky a zvýšená produkcia munície na Slovensku pre Ukrajinu.

Pellegriniho koaliční partneri boli vo vyjadreniach pred voľbami k vojenským dodávkam na Ukrajinu podstatne kritickejší. Robert Fico prisľúbil, že ak bude Smer-SD vo vláde, tak podporí len humanitárnu pomoc a nepošlú na Ukrajinu ani jeden náboj. Tento prísľub Fico odvtedy viackrát zopakoval .

Predseda SNS Andrej Danko sa otvorene a dlhodobo vyjadroval proti akýmkoľvek dodávkam zbraní na Ukrajinu. Tesne pred voľbami povedal , že vo vojenskej pomoci Ukrajine nechce pokračovať. Danko sa dokonca vyjadril proti „darovaniu“ húfnic Zuzana, ktoré však neboli súčasťou vojenskej pomoci, ale boli dodané na základe kontraktu na komerčný predaj .

Po voľbách sa postoj koalície priblížil k vyjadreniam predsedu Hlasu-SD. Róbert Fico svoje dovtedajšie tvrdenia korigoval, keď v novembri 2023 upresnil , že jeho odmietavý postoj sa týka len prípadných dodávok zbraní a munície zo zásob slovenskej armády a povedal, že nová vláda nebude brániť podnikom pri výrobe a dodávkach zbraní odberateľom.

Tieto tvrdenia potvrdil aj minister zahraničných vecí za Smer-SD Juraj Blanár, keď oznámil , že vojenská pomoc Ukrajine, ktorá funguje na komerčnom základe, bude pokračovať.

Fico ešte pred týmito vyhláseniami podporil vojenskú pomoc Ukrajine na summite EÚ v Bruseli. V záveroch rokovania, ktoré Fico schválil, sa okrem iného spomína aj urýchlenie poskytovania vojenskej podpory.

„Európska únia bude Ukrajine a jej obyvateľom naďalej poskytovať významnú finančnú, hospodársku, humanitárnu, vojenskú a diplomatickú podporu, a to tak dlho, ako to bude potrebné,“ píše sa v záverečnom dokumente , ktorý bol schválený všetkými hlavami štátov EU.

Za toto hlasovanie ho kritizoval aj Andrej Danko, ktorý je dlhodobo proti dodávkam zbraní na Ukrajinu.

povedal
povedal
4:28
oznámil
vyjadril
informoval
viackrát
zopakoval
povedal
komerčný predaj
upresnil
oznámil
záveroch
dokumente
schválený
kritizoval


Začínali ste funkciu ministra s tým, že nebudete robiť tlačovky k prípadom. A 2 týždne pred voľbami sa začali.

Demagog.sk nenašiel žiadne vyjadrenie Daniela Lipšica po nástupe do funkcie, v ktorom by vyhlásil, že nebude robiť tlačové konferencie k prípadom. Kaliňák bol Lipšicom (a všeobecne vtedajšou opozíciou) kritizovaný za nezvládnutie situácie vo vnútorných záležitostiach štátu v mnohých prípadoch: za obmedzovnie združovacieho práva pre slovenských občanov políciou, za prípad Hedvigy Malinovej, útok na františkánov, či za kauzu s výbušninou na letisku. Kvôli poslednej spomínanej kauze chcela opozícia 31. januára 2010 bývalého ministra vnútra dokonca odvolať . Po sedemhodinovom rokovaní sa jej to však nakoniec nepodarilo. Pri tejto príležitosti Daniel Lipšic podotkol: "Ak by minister na druhý deň ráno informoval, ako sa bude postupovať, ako sa situácia vyrieši, a aké budu kroky, tak by sme nemali koho odvolávať. Ale minister sa najskôr skrýval, a keď mal tlačovú konfrenciu po troch dňoch, čo urobil? Hádzal vinu na všetkých ostatných - psovoda, letisko, írsku políciu, opozíciu, samolepiaci ruksak. Nevedel chlapsky priznať zodpovednosť," Aj týmto spôsobom sa snažil kritizovať praktiky Kaliňáka čo sa týka nekorektného zvolávania tlačoviek. Lipšic sa skutočne k rôznym prípadom vyjadroval v tlačovkách. Napríklad jedna z jeho prvých tlačových konferencií ako ministra vnútra (zo dňa 31. augusta 2010) sa uskutočnila v Bratislave v súvislosti s tragédiou v Devínskej Novej Vsi. Nie je teda pravdou ani fakt, že sa k prípadom začal vyjadrovať len 2 týždne pred voľbami.

kritizovaný
odvolať
tlačových konferencií


Pretože kto prvý vyšiel s tým, že treba sa vrátiť k emisnej kauze? No, iný kandidát na prezidenta, ktorý sa volá pán Kiska a to platenou inzerciou.

Podľa informácii Demagog.SK je skutočne pravdou, že kandidát na prezidenta A Kiska prišiel s oživením témy emisií ako prvý už 21. januára 2014. Taktiež je pravdou, že tak robil aj platenou inzerciou. Výrok hodnotíme ako pravdivý. Minister Kažimír poukazuje na aktivitu A. Kisku, ktorý opätovne otvoril kauzu Emisie. A. Kiska sa 21. januára 2014 na svojej tlačovej konferencii obrátil na poslancov NR SR so žiadosťou aby vyvinuli tlak na zverejnenie zoznamu osôb zapletených do kauzy Emisie. „Vyzývam Fica, aby sa k existencii zoznamu vyjadril, aby jednoznačne potvrdil, resp. vyvrátil, že na tomto zozname nie je nikto z vládnej strany Smer, z rodinných príslušníkov alebo podnikateľských subjektov, spojených so stranou alebo iné politicky či inak angažované osoby.“ Až potom sa konalo rokovanie Výboru NR SR pre obranu a bezpečnosť diskutovali jej členovia s ministrom Kaliňákom aj o kauze Emisie a o údajnom zozname. Po ňom k diskusii o kauze vyzval Pavol Frešo ,tesne po ňom Daniel Lipšic so schémou prevodu. Je pravdou, že A. Kiska vyšiel s kauzou emisie platenou inzerciou ( o otvorenom liste poslancom, o osobách z kauzy Emisie a výzva Ficovi ) Vyjadrenie volebného štábu Andreja Kisku: ...áno, kandidát na prezidenta otvoril diskusiu o kauze emisií aj prostredníctvom platenej inzercie v médiách , v ktorej vyzval predsedu vlády, aby sa vyjadril k zoznamu osôb, ktoré si rozdelili provízie z emisného obchodu. Okrem toho sa k tejto téme viackrát vyjadril na tlačových besedách a prostredníctvom vyhlásení v médiách." Dátum zverejnenia analýzy: 17.02.2014 Naspäť Nahlásiť chybu

obrátil
Pavol Frešo
Daniel Lipšic
o otvorenom liste
o osobách z kauzy Emisie
výzva Ficovi


Problém návrhu, ktorý predkladal Smer je ten, že ten návrh je absolútne likvidačný, je mnohonásobne vyšší ako v krajinách, napríklad vo Veľkej Británii, kde museli vynaložiť obrovské prostriedky na banky a posledná vec.

Prvý návrh strany Smer ( 1,35 %) z novembra 2010 by priniesol cca 186 miliónov eur za 1 rok. Druhý návrh strany Smer bol 0,73 %. Banky.sk : Legislatíva Veľkej Británie kladie povinnosť platiť daň bankám, stavebným spoločnostiam a niektorým brokerom. Nebankové inštitúcie daň neplatia. Daň sa týka iba spoločností, ktorých daňový základ dosahuje viac ako 20 miliárd libier, a to vo výške 0,07 percent a 0,0375 percent pre pasíva s dlhšou lehotou splatnosti." Podľa Smerom navrhovanej úpravy: " (2) Predmetom odvodov ustanovených týmto zákonom sú pasíva3) platiteľa tvoriace zdroje majetku a financovania platiteľa, ktoré sa znižujú o základné vlastné zdroje financovania4) platiteľa tvorené splateným základným imaním platiteľa, o dodatkové vlastné zdroje financovania platiteľa predstavujúce pohľadávku voči platiteľovi spojenú so záväzkom podriadenosti,5) ako aj o vklady prijaté platiteľom a chránené systémom ochrany vkladov v Slovenskej republiky podľa osobitného zákona o ochrane vkladov,6) za ktoré platiteľ uhrádza príspevky podľa osobitného zákona o ochrane vkladov,6) a tiež o vklady prijaté platiteľom a chránené systémom ochrany bankových vkladov v inom členskom štáte Európskej únie alebo inom zmluvnom štáte Európskeho hospodárskeho priestoru (ďalej len „členský štát“). Predmet odvodov platiteľa, ktorý je daňovníkom s neobmedzenou daňovou povinnosťou podľa osobitného zákona,2) sa znižuje aj o tie pasíva platiteľa zistené podľa prvej vety, ktoré platiteľ nadobudol v súvislosti s vykonávaním činností na území iného členského štátu vrátane cezhraničného vykonávania činností na území iného členského štátu. Predmetom odvodov platiteľa, ktorý je daňovníkom s obmedzenou daňovou povinnosťou podľa osobitného zákona,2) sú len tie pasíva platiteľa z jeho pasív zistených podľa prvej vety, ktoré platiteľ nadobudol v súvislosti s vykonávaním činností na území Slovenskej republiky vrátane cezhraničného vykonávania činností na území Slovenskej republiky." Čo sa týka vynaloženia prostriedkov na banky vo Veľkej Británii, hnonline.sk z novembra 2008: "Royal Bank of Scotland, HBOS a Lloyds TSB, tri najväčšie britské banky, získajú vládnu pomoc vo výške 37 mld. britských libier (GBP), ktorá má poslúžiť na zvýšenie ich likvidity a odvrátiť možný finančný kolaps."

Prvý návrh strany Smer

Druhý návrh strany Smer

Banky.sk

hnonline.sk


Pán Danko tu v tomto štúdiu pred voľbami takými nevyberanými slovami hovoril o Petrovi Pellegrinimu. Naozaj akože myslím, že to bol váš kolega, ktorý tu viedol ten rozhovor s nami, že ja som nerozumel. Peter Pellegrini nie je pripravený riadiť štát. Peter Pellegrini je liberál. Peter Pellegrini neviem aký.

Andrej Danko v štúdiu televízie Ta3 opakovane kritizoval Petra Pellegriniho. Spochybnil zotrvanie koalície v prípade zvolenia Pellegriniho, označil ho za liberálneho politika a vyjadril obavy, že sa bude správať k Ficovi ako Michal Kováč k Vladimírovi Mečiarovi. Výrok hodnotíme ako pravdivý.

V relácii Téma na Ta3, ktorú moderuje Braňo Král, diskutovali 30. januára Andrej Danko a Martin Dubéci.

Danko v tejto diskusii niekoľkokrát kritizoval kandidatúru Petra Pellegriniho na post prezidenta. „Ak Pellegrini získa moc ako prezident, tak sa bude správať k Ficovi ako Michal Kováč k Vladimírovi Mečiarovi, čo tomu nerozumiete? Ja hovorím, že Peter má rád moc, že nám uletí do prezidentského paláca, čo on aj chce, lebo keby chcel, tak tie zákony sa v parlamente prijímajú oveľa rýchlejšie. (...) Ja sa jasne vyjadrujem, že ak Peter Pellegrini bude prezident, do roka do dňa Robert Fico nebude premiér a ja si myslím, že Robert Fico to číta tak isto.“ ( 4:10 ).

„Ja som išiel bojovať s liberálnymi hodnotami a to, že je medzi mnou rozdiel a Petrom Pellegrinim je pravda, ale je veľa vecí, na ktorých sa my vieme dohodnúť. A to, že Pellegrini vysedáva s Čaputovou a aj s Vami koordinuje veci, lebo ho lákate opäť aby išiel s Vami vládnuť. To je pravda,“ vyjadril sa v relácii a dodal, že „Pellegrini je liberálny politik“ ( 12:10 ).

„Ja som nešiel do vlády preto, aby Pellegrini tri mesiace bol alibista a stal sa prezidentom. Mne niečo iné pri koaličnej zmluve bolo deklarované, ja keď sa pýtam, či Pellegrini kto bude šéf Hlasu, kto bude šéf parlamentu,“ ( 19:17 ), komentoval ďalej Danko Pellegriniho kandidatúru.

„A toho naivného Pellegriniho lákate do osídiel, lebo on si myslí, že keď bude prezident tak proste už hádam sa stane poloboh,“ pokračoval v kritike Danko ( 20:58 ).

Danko tiež vyjadril obavy o fungovanie koalície v prípade zvolenia Pellegriniho za prezidenta. „Pre mňa je dôležité, aby koalícia vydržala a ja sa reálne bojím, že Peter Pellegrini, keď zachutí mu opäť moc v prezidentskom paláci, tak tá koalícia sa rozpadne, preto som do prezidentského boja išiel, lebo opätovne aj v tejto relácii to zopakujem“ dodal ( 1:56 ).

Téma


...my sme ho (zákon o extrémizme, pozn.) samozrejme s ostatnými opozičnými kolegami napadli na Ústavnom súde(...).

Podnet proti tzv. extrémistickej novele zákona podalo 30 opozičných poslancov z klubov OĽaNO-Nova, Sme rodina a SaS ešte v decembri 2016. Výrok preto hodnotíme ako pravdivý. Podobný výrok Richarda Sulíka už demagog.SK nedávno overoval . Začiatkom decembra, v mene 30 podpísaných poslancov návrh na preskúmanie "protiteroristického" zákona Lucie Žitňanskej, na Ústavný súd odoslali bývalý poslanec Daniel Lipšic a právnik Jaroslav Kubina. Poslanci za rozporuplné s ústavou považujú nasledujúce ustanovenia zákona: § 421 ods. 1 Trestného zákona (Podpora a propagácia skupín smerujúcich k potlačeniu základných práv a slobôd) v časti „alebo nenávisť voči inej skupine osôb“ § 422 ods. 1 Trestného zákona v časti „alebo nenávisť voči inej skupine osôb“ § 423 ods. 1 písm. b) Trestného zákona (Hanobenie národa, rasy a presvedčenia) v časti „politické presvedčenie“ a § 424 ods. 1 Trestného zákona (Podnecovanie k národnostnej, rasovej a etnickej nenávisti) v časti „politické presvedčenie“. Novelu zákona v parlamente ostro kritizovala aj Ľudová strana Naše Slovensko. O tom, že podnet chceli podať aj oni, ale nepodarilo sa im to, píšu na vlastnej stránke : “keďže ĽS Naše Slovensko má len 14 poslancov a proti prijatiu tohto zákona hlasovalo dokopy len 21 poslancov, tak sa nám podnet na Ústavný súd nepodarilo podať.” Napriek tomu, že za podnetom poslanci ĽSNS nestáli, v médiách sa ich názor v súvislosti s touto témou prezentoval bok po boku s Lipšicovým, k čomu sa pre Denník N exposlanec vyjadril: „to spojenie s Kotlebom, ktorého poslanci návrh ani nepodpísali, je veľmi lacná skratka. Ak dnes útočí časť liberálnej elity na katolícku cirkev, prekáža jej, že to isté robil Adolf Hitler? Je to veľmi demagogický argument.“ Vďaka novele zákona sa podľa ministerstva spravodlivosti budú účinnejšie trestať extrémistické trestné činy, čím sa sprísni boj proti extrémizmu. Dátum zverejnenia analýzy: 10.04.2017 Naspäť Nahlásiť chybu

podalo klubov overoval zákona stránke Denník účinnejšie


Tie všetky automobily v Európe produkujú jedno percento svetových emisií.

Celkové množstvo emisií CO2 na svete dosahuje úroveň okolo 37 gigaton. Európa z toho tvorí približne 3-5 gigaton podľa spôsobu výpočtu, z toho 708-870 megaton spôsobuje práve individuálna doprava, čo zodpovedá 1,9 - 2,3 percentám svetových emisií. Výrok preto hodnotíme ako nepravdivý.

Podľa Our World in Data (OWD) dosiahli celkové emisie vyprodukované v roku 2021 37,12 gigaton CO2, IEA uvádza celkovú výšku 36,8 gigaton v roku 2022 ako rekordnú. Najväčšiu zložku zabrala výroba elektriny a tepla.

Európa sa svojou produkciou emisií podľa Statista.com podieľala na približne 18 percentách globálnych emisií. Podľa OWD Európa vyprodukovala v roku 2021 celkovo 5,3 gigaton CO2, Európska únia z toho 2,79 gigaton CO2. IEA pripisuje Európe zodpovednosť za 3,5 gigatony CO2.

Doprava v Európe tvorí podľa OWD 1,2 gigatony CO2. Celosvetovo je doprava zodpovedná za 16,2 % emisií, z toho individuálna 11,9 %, teda individuálna doprava tvorí (pre zjednodušenie a potreby tohto výpočtu) cca 73 % celkovej dopravy. Pri tomto pomere by individuálna doprava produkovala cca 876 megatony CO2, čo je 2,3 % svetových emisií.

Podľa analýzy IEA tvorila doprava v Európe v roku 2020 970 megaton CO2, čo by zodpovedalo 2,6 % svetových emisií. Ak by individuála doprava tvorila približne tri štvrtiny týchto emisií, dosiahla by úroveň 708 megaton CO2, t.j. 1,9 % svetových emisií.

Our World in Data
IEA
zabrala
podieľala
vyprodukovala
zodpovednosť
zodpovedná
doprava


V Nemecku sa desaťročia hovorilo, že nedá sa poskytnúť napríklad predškolská starostlivosť všetkým rodičom, tak ako u nás je to dneska. Potom sa stala kancelárkou žena a ministerkou práce žena a do dvoch rokov bol právny nárok na škôlku.

Miroslav Beblavý vo svojom výroku naráža na zákon , ktorý v Nemecku nadobudol účinnosť 1. augusta 2013. Prioritou legislatívy je, aby nárok na miesto v materskej škole malo každé dieťa od jedného roku. Vláda Angely Merkelovel tak chcela dať matkám možnosť, aby sa po narodení dieťaťa mohli čo najrýchlejšie vrátiť do práce. Táto legislatívna zmena však prišla až počas druhej Merkelovej vlády, pričom už počas prvej Merkelovej vlády bola ministerkou pre rodinu žena, Ursula von der Leyenová. Výrok hodnotíme ako nepravdivý.

zákon
druhej
Ursula
Kristiny Schröderovej
Spiegel


...a prijali sme inovované štátne vzdelávacie programy... Navyše sme naozaj vychádzali v ústrety aj tým, že sme dali na výber školám, ktoré chcú napríklad ísť podľa osnov rozpísaných po ročníkoch, majú tu možnosť.

Inovované štátne vzdelávacie programy boli schválené 20. marca 2015 a vošli do platnosti v školskom roku 2015/2016 pre prvý a druhý stupeň základných škôl a rovnako pre štvorročné, päťročné a osemročné gymnázia. Pri základných školách, má vedenie na výber či bude v osnovách postupovať po ročníkoch alebo nie. Gymnázia možnosť prevzatia osnov rozpísaných po ročníkoch síce nemajú, môžu si však nastaviť rozdelenie učiva samostatne a vytvoriť vlastné ročníkové osnovy. Výrok hodnotíme ako pravdivý.

Inovované štátne vzdelávacie programy
Základné školy
.pdf
Gymnázia
.
pdf
.
pdf
.
pdf
obsahových zmien


Hneď v nedeľu po voľbách aj Ľudovít Kaník, aj ja sme povedali, že podporujeme pána Maňku v zápase s extrémizmom. Povedali sme to jasne, ja som to zopakoval v priebehu týždňa ako predseda SDKÚ-DS.

Pavol Frešo odsúdenie extrémizmu a svoju podporu Vladimírovi Maňkovi vyjadril skutočne pomerne jasne. Tvrdí však aj to, že aj Ľudovít Kaník jasne povedal, že podporuje pána Maňku. Toto považujeme za zavádzajúce, pretože Ľ. Kaník nevyjadril jasnú podporu V. Maňkovi. Ani v nedeľu po voľbách ani v neskorších dňoch. Ľ. Kaník navyše pred voľbami spolu s krajským zväzom SDKÚ-DS odmietol podporiť V. Maňku. Domnievame sa, že P. Frešo zámerne nespomína túto skutočnosť, čo pavažujeme za ďalší dôvod na označenie výroku ako zavádzajúcho. Správa, že P. Frešo podporuje V. Maňku sa v médiách objavila večer 10. novembra na portáli sme.sk : "Frešo odsúdil aj úspech Mariána Kotlebu. „Som za podporu kandidáta štandardnej demokratickej strany Vladimíra Maňku. Extrémizmus treba jednoznačne odmietnuť,“ povedal." Svoj postoj Frešo zopakoval aj na tlačovej konferencii 20. novembra. Informoval o tom portál pravda.sk : "Ešte v tú nedeľu som povedal, že podporujem pána Maňku, lebo som si istý, že extrémizmu sa treba postaviť, keď tam chceme mať demokraciu. Toto je aj môj postoj teraz,“ vyhlásil na stredajšej tlačovej konferencii v Národnej rade SR." Nie je však pravda, že Ľ. Kaník mal hneď po prvom kole podporiť V. Maňku. Na svojom facebookovom profile nevyjadril podporu ani jednému z kandidátov. Neskôr sa vyjadril, že nebude voliť extrémizmus. Nakoniec v druhom kole volil preškrtnutím oboch kandidátov, čím vhodil do urny neplatný hlasovací lístok. Sám P. Frešo sa vyjadril v zmysle, že Ľ. Kaník spravil chybu keď nepodporil V. Maňku. "Frešo označil rozhodnutie krajského predsedníctva SDKÚ za hrubú politickú chybu. „Po voľbách pôjdem osobne urobiť poriadok na krajskej úrovni. Každému musí byť jasné, kde sú hranice extrémizmu.“ Frešo pripustil, že nie je ľahké odovzdať hlas županovi, ktorý toho pre Banskobystrický kraj veľa neurobil, ale zdôraznil, že SDKÚ má napriek tomu v tejto otázke jasno." Dátum zverejnenia analýzy: 25.11.2013 Naspäť Nahlásiť chybu

sme.sk

pravda.sk

profile

vyjadril


...každoročne klesáme v hodnoteniach PISA...

Vo výsledkoch medzinárodnej štúdie PISA je badať pokles vzdelanostnej úrovne medzi rokmi 2012 -2003 žiakov vo veku 15 rokov na základných školách, 4 a 8 ročných gymnázií i stredných odborných škôl na Slovensku. Nie je ale pravdou, že v každom meraní, ktoré sa uskutočnili, dosiahli žiaci horšie a horšie výsledky. V roku 2009 dosiahli žiaci v každej oblasti lepšie výsledky, ako pri testovaná v roku 2006. Pellegriniho výrok preto hodnotíme ako nepravdivý. Medzinárodná štúdia OECD PISA je medzinárodné testovanie úrovne vzdelávania na školách a prebieha od roku 2000 ( Slovensko od r. 2003) v cykle každých troch rokov na vzorke 15 ročných študentov. Hlavnou testovanou oblasťou štúdie PISA je matematická gramotnosť ale zároveň sú sledované i čitateľské a prírodovedecké vedomosti a zručnosti. Naposledy sa táto štúdia uskutočnila v roku 2012 a výsledky z nej boli zverejnené v decembri roku 2013. Demagog.SK už overoval výroky k najnovším výsledkom testovania PISA, v decembri 2013 na túto tému a na tému slovenské školstvo diskutovali štyria ministri školstva. Testovania sa zúčastnilo 65 krajín a 510 000 študentov. "Slovenská republika dosiahla v matematickej gramotnosti výkon na úrovni 482 bodov a umiestnila sa na 23. - 29. mieste spomedzi 34 krajín OECD a v medzinárodnom porovnaní všetkých 65 zúčastnených krajín na 31. - 39. mieste. Oproti roku 2009 sa vo výsledkoch našich žiakov v PISA 2012 prejavilo zníženie v priemere o 15 bodov, čo znamená pre SR pokles z priemeru do úrovne pod priemerom krajín OECD. Kým v roku 2003, kedy bola matematika tiež hlavnou sledovanou oblasťou, sa v rizikovej skupine nachádzalo približne 20 % žiakov, v roku 2012 sa v tejto skupine nachádza už viac ako štvrtina žiakov (27,5 %). Zvýšenie počtu žiakov v rizikovej skupine v roku 2012 v porovnaní s predchádzajúcimi cyklami je signifikantné. V čitateľskej gramotnosti dosiahla SR výkon na úrovni 463 bodov a nachádza sa na 32. mieste v rámci 34 krajín OECD a na 43. mieste zo všetkých 65 zúčastnených krajín. Z krajín OECD dosiahli signifikantne nižšie výsledky v porovnaní so SR iba Čile a Mexiko. Oproti roku 2009 sa priemerný výkon našich žiakov ešte znížil o 14 bodov a zastúpenie rizikovej skupiny sa zvýšilo o 6 %." ( Rizikovú skupinu predstavujú nedisponujú ani najzákladnejšími čitateľskými zručnosťami, ktoré sú tak potrebné pre ďalšie vzdelávanie, pozn.). ( zdroj: Ministerstvo školstva, vedy, výskumu a športu ) Je pravdou, že celkovo, pri porovnaní výsledkov z roku 2003 (resp. 2006) a z roku 2012 žiaci dosiahli horšie výsledky. Nedá sa ale povedať, že je to klesajúci trend, ktorý sa prejavuje pri každom testovaní. Výsledky z roku 2009 to vyvrátia. Dátum zverejnenia analýzy: 25.04.2016 Naspäť Nahlásiť chybu

OECD PISA

Demagog.SK


Automobilky dávajú aj tie 13.platy, ich sa netýkajú ani tie minimálne mzdy, (...).

Ivan Švejna vo svojom výroku rozpráva o dobrej ekonomickej situácií automobiliek na Slovensku. Tých sa podľa neho netýkajú minimálne mzdy, dokonca sami dobrovoľne dávajú svojím zamestnancom rôzne benefity vo forme finančnej odmeny. 13. plat dostali zamestnanci trnavskej automobilky PSA Peugeot Citroën. Minimálna mzda, ktorá momentálne predstavuje 435 eur sa automobiliek netýka, nakoľko priemerný plat ich zamestnancov sa pohybuje výrazne nad touto sumou. Zamestnanci Kia Motors Slovakia na administratívnych a robotnických pozíciach dostávajú priemerný plat 1300 € a Volkswagen Slovakia svojich zamestnancov odmenila jednorázovou prémiou 1560€. Výrok hodnotíme ako pravdivý.

Pravda
Teraz
Aktualne
uviedol
Facebookovej stránke


Hitler usporiadal 4 konzekutívne nasledujúce po sebe referendá (...)  tak ich ústavný zákon nepozná referendum na celoštátnej úrovni, presne z tohto dôvodu.

Počas obdobia nacistického Nemecka (1933-1945) boli skutočne usporiadané štyri referendá. Taktiež je pravda, že nemecká ústava nepozná možnosť referenda (výnimkou je v tomto prípade zmena územného členenia niektorých spolkových republík). Výrok hodnotíme ako pravdivý.

referendum
referendum
19. augusta 1934
Tretie
Štvrté
článok 29
.pdf
zabrániť


Vo Fínsku je plat učiteľa je 1,2 priemeru platu.

Podľa najaktuálnejšej štúdie Európskej komisie, je len plat učiteľa strednej školy na úrovni 1,2 násobku platu v národnom hospodárstve. Priemerné platy učiteľov základých škôl sú približne o 200 euro nižšie ako je 1,2 násobok mzdy v národnom hospodárstve Fínska. Podľa údajom OECD, len učitelia zarábajúci sumu blízku maximálnej mzdy (podľa typu školy) učiteľa dosahujú 1,2 a viac násoboch priemernej mzdy vo fínskom hospodárstve. D. Čaplovič sa zovšeobecňovaním platov učiteľov vo Fínsku dopúšťa zavádzania. Podľa štúdie Európskej komisie Eurydice Report (s. 40), pre rok 2011-2012 má fínsky pedagogický pracovník nasledovný plat v euro: V prípade minimálneho a maximálneho platu ide o základné platy. Typ školy Minimálny plat Priemerná mzda Maximálny plat Základná škola 2 598 3 504 3 379 Nižšia stredná škola 2 806 3 887 3 649 Vyššia stredná škola 2 975 4 312 3 939 Priemerná mzda v národnom hospodárstve vo Fínsku v roku 2011 bola na úrovni 3 111 euro. Do úvahy berieme mzdu v roku 2011, keďže údaje Eurydice Report analyzujú školský rok 2011/2012. 1,2 násobok priemernej mzdy v hospodárstve predstavuje sumu 3 733 euro. Ako je možné z tabuľky vidieť, priemerné platy na stredných školách sa pochybujú v tejto úrovni a vyššie. Priemerné platy na základných školách sú o približne 200 euro nižšie. Podľa štatistiky OECD (údaje za rok 2010) má grécky učiteľ nasledovný plat (údaje prepočítané z USD na euro): Typ školy Minimálny plat Mzda po 15 rokoch Maximálny plat Základná škola 1 977 2 619 3 912 Nižšia stredná škola 2 068 2 835 4 065 Vyššia stredná škola 2 180 2 915 4 266 Dátum zverejnenia analýzy: 09.05.2013 Naspäť Nahlásiť chybu

Eurydice Report
mzda
OECD


Pán minister mal v programe jeho strany vystúpenie z Európskej únie a NATO, Andrej Danko hovorí o vystúpení z Európskej únie a NATO, pán Gašpar z času na čas hovorí o vystúpení z Európskej únie a NATO. Napriek tomu, že to potom popiera. Pán premiér chodí na návštevy k vojnovému zločincovi.

Strana Národná koalícia Rudolfa Huliaka mala v predvolebnom programe požiadavku na vystúpenie Slovenska zo štruktúr EÚ a NATO. Andrej Danko hovoril o blížiacej sa možnosti vystúpenia z Európskej únie. Tibor Gašpar túto možnosť pripustil ako krajné riešenie, ktoré by prebehlo na základe referenda, hoci neskôr tvrdil, že vystúpenie z EÚ a NATO nie je aktuálna téma. Premiér Robert Fico v decembri 2024 a v máji 2025 navštívil Moskvu, kde rokoval s ruským prezidentom Vladimirom Putinom. Výrok hodnotíme ako pravdivý.

Rudolf Huliak

Strana Národná koalícia, ktorej predsedom je Rudolf Huliak, súčasný minister cestovného ruchu a športu, mala v programe pre parlamentné voľby 2023 s názvom Reálny plán obnovy Slovenska uvedené aj „Nepodpísanie zotrvania v pakte NATO 2024“ a „Vystúpenie zo štruktúr EÚ, SLOVEXIT“. V súčasnosti je webová stránka programu Národnej koalície nedostupná .

Andrej Danko

Andrej Danko pri stretnutí s ľudmi zbierajúcimi podpisy pod referendum o vystúpenie z EÚ a NATO uviedol , že vystúpenie je „ťažká téma“. Napriek tomu dodal , že „prichádza čas, keď budeme musieť z Európskej únie odísť“.

V reakcii na toto tvrdenie Danko na tlačovej besede 28. mája opäť pripustil možnosť vystúpenia z EÚ, ktorú nazval „žalárom národov“ (od 11:25 ).

Tibor Gašpar

Tibor Gašpar v januári tohto roku pripustil ako krajnú možnosť vystúpenie z EÚ. „Smer nemá v tejto chvíli za prioritu a za cieľ vystúpiť z EÚ alebo NATO, ale obidve tieto združenia sa vyvíjajú v čase, menia možno niektoré základné otázky alebo princípy fungovania, ktoré boli v čase, keď sme do nich vstupovali, a preto tu musia ostať otvorené dvere pre situáciu, že by sme eventuálne uvažovali, aj tak už o krajnom riešení, ako je vystúpenie z EÚ," uviedol . Reagoval tým na návrh strany SaS zakotviť členstvo v EÚ a NATO do ústavy.

S jeho vyjadrením nesúhlasila strana Hlas-SD ani prezident Pellegrini. Gašpar upresnil, že potenciálne vystúpenie zo štruktúr by sa konalo na základe referenda. „Občania Slovenska musia rozhodnúť, kde chcú žiť a ako chcú žiť, a nie politici,“ uviedol Gašpar.

V relácii Na telo 9. februára Gašpar uviedol: „Chcem to povedať verejne všetkým, ktorí to pozeráte. Nie je na programe dňa vystúpenia vôbec v Európskej únie, ani z NATO. Budeme ale aktívni členovia, budeme kritizovať všetky zlé kroky, budeme sa k nim vyjadrovať, aké to spôsobuje škody Slovensku a nebudeme tam len sedieť a dvíhať ruku, ako by sa to dialo za vlády, keby vládlo Progresívne Slovensko.“

Gašpar súhlasil s kritikou EÚ, ktorú vyjadril Andrej Danko na tlačovej besede 28. mája. „V tejto chvíli sme členmi Únie, sme členmi NATO. Plňme si záväzky, ale tiež odmietam, aby sa nám napríklad vyhrážal kancelár nemecký pán Merz, že pokiaľ nebudeme plniť ich predstavu o vojne na Ukrajine, že nám budú blokovať eurofondy. Toto zásadne odmietam. My sme vstupovali do Európskej únie ako svojprávny suverénny štát. Únia je na takom princípe postavená. Niesme žiadna federácia ani nič iné,“ reagoval Tibor Gašpar.

Robert Fico

V decembri 2024 slovenský premiér Robert Fico uskutočnil neohlásenú návštevu Moskvy, kde mal rokovať s ruským prezidentom Vladimirom Putinom o plyne a mierových rokovaniach.

Fico vyjadril obavy z plánovaného ukončenia tranzitu ruského plynu cez Ukrajinu od 1. januára 2025, čo by podľa Fica mohlo ohroziť energetickú bezpečnosť Slovenska.

Po návrate z Moskvy čelil kritike opozície, ktorá ho obvinila zo zmeny zahraničnopolitickej orientácie krajiny. Fico však na zasadnutí Výboru Národnej rady pre európske záležitosti obhajoval svoju cestu a ubezpečil, že Slovensko zostáva pevnou súčasťou EÚ a NATO.

V máji 2025 Fico opäť vycestoval do Moskvy pri príležitosti osláv víťazstva nad fašizmom. V rámci tejto cesty absolvoval bilaterálne rokovanie s Vladimírom Putinom. Stretol sa tiež s generálnym tajomníkom Komunistickej strany a rokoval aj s prezidentmi Brazílie a Číny.

mala
nedostupná
uviedol
dodal
pripustil
11:25
pripustil
uviedol
Reagoval
nesúhlasila
Na telo
súhlasil
vyjadril
reagoval
uskutočnil
vyjadril
čelil
vycestoval


Je to na základe žiadosti (príspevok na letnú školu, pozn.). Tieto žiadosti už boli zverejnené. Školy môžu o ne žiadať. Je to veľmi jednoduchá žiadosť na to, aby sme mohli dať príspevok 500 až 800 EUR na týždeň na jednu skupinu žiakov. Je to na ostatné 3 týždne v auguste, aby sme sa pripravili vlastne na ten september. Naozaj tam neurčujeme nejakým zásadným spôsobom pravidlá. Malo by to byť otvorené. A nekladú sa tam nejaké medze kreativity učiteľov. Chceme, aby tí žiaci prišli naspäť do škôl v jednotlivých skupinách od 10 do 20 detí, aby tam prežívali nejaké obdobie a čas, aby sa mohli vzdelávať, aby mohli začať opakovať vedomosti, ale iným spôsobom ako je to zvykom už od septembra, keď už sedia v laviciach.

Ministerstvo školstva zverejnilo žiadosti o príspevky na letné školy, ktoré sú určené pre základné a špeciálne školy. Výška príspevku závisí od počtu hodín strávených v škole počas jedného dňa. V prípade 4- až 6-hodinového dňa dostane škola príspevok 500 eur na týždeň. 800 eur dostane, ak sa rozhodne otvoriť letnú školu na 7 až 10 hodín denne. Maximálny príspevok na jednu školu je 2 600 eur. Letné školy sa môžu konať v troch posledných augustových týždňoch. Jedného cyklu sa môže zúčastniť 10 až 20 žiakov. Ministerstva chce žiakom poskytnúť zmysluplné využitie času počas prázdnin a vyrovnať nerovnosti vo vedomostiach, ktoré vznikli počas online výučby cez koronakrízu. Zverejnilo tiež príklady výchovno-vzdelávacích aktivít, ktoré majú inšpirovať pedagógov. Tvrdenie Branislava Gröhlinga hodnotíme ako pravdivé.

žiadosti závisí chce Zverejnilo


Zdedili sme po Vás (1. vláda Smeru pozn.) 8 % deficit.

Koncom vládnutia tzv. prvej Ficovej vlády v roku 2010 predstavoval deficit až -7,5 % podielu HDP(. pdf , s.124). Keďže deficit bol naozaj na úrovni okolo 8%, výrok Sulíka hodnotíme ako pravdivý.

pdf období Počiatek Radičovej


Prezident zastupuje krajinu dovnútra aj navonok a dojednáva a ratifikuje medzinárodne zmluvy.

Ústava Slovenskej republiky uvádza o právomociach prezidenta nasledovné: Čl. 101 (1) Hlavou Slovenskej republiky je prezident. Prezident reprezentuje Slovenskú republiku navonok i dovnútra a svojím rozhodovaním zabezpečuje riadny chod ústavných orgánov. Prezident vykonáva svoj úrad podľa svojho svedomia a presvedčenia a nie je viazaný príkazmi. Čl. 102 Prezident: a) zastupuje Slovenskú republiku navonok, dojednáva a ratifikuje medzinárodné zmluvy . Dojednávanie medzinárodných zmlúv môže preniesť na vládu Slovenskej republiky alebo so súhlasom vlády na jej jednotlivých členov. Čl. 102 Dátum zverejnenia analýzy: 09.03.2014 Naspäť Nahlásiť chybu

Ústava


Ale túto vetu ja som povedal otvorene, verejne a som od nej nikdy neodskočil. Len nikto nepovie prvú vetu, až tú druhú. Tú prvú vetu som povedal- ja nie som člen Smeru, ale som akoby som člen Smeru bol, pretože moja sociálna politika, moja národná politika je veľmi blízka Smeru a nevidím, prečo by som ju menil.

V marci 2009, počas kampane pred prezidentskými voľbami, priniesli médiá informácie o vyhlásení Ivana Gašparoviča, ktoré povedal na stretnutí s členmi a priaznivcami Smeru v Košickom kraji. Nie je pravda, že by médiá neuvádzali prvú časť kontroverzného vyhlásenia ("Ja nie som člen Smeru"), naopak uvádzané boli citácie celých viet a v prípade online článkov bol k dispozícií aj videozáznam, na ktorom si mohli čitatelia pozrieť dané vyhlásenie. Tvrdenie I. Gašparoviča "nikto nepovie prvú vetu, až tú druhú", preto hodnotíme ako nepravdivé. Navyše I. Gašparovič tvrdí, že od tejto vety "nikdy neodskočil" , avšak spočiatku toto vyhlásenie poprel. Napokon, tvrdenie Gašparoviča "moja sociálna politika, moja národná politika je veľmi blízka Smeru" vôbec nezaznela v súvislosti so spomínaným vyhlásením. Portál sme.sk uverejnil videozáznam, na ktorom I. Gašparovič vyhlásil: "Takže z tohto pohľadu je to už ozaj boj o budúcnosť politickej strany Smer. Sme tu sami, tak to môžem povedať, aj keď nie som členom Smeru, ale v tejto pozícii a v tomto čase som prakticky akoby členom, lebo môj neúspech bude neúspech Smeru a môj úspech bude úspech Smeru a, samozrejme, celej koalície" V takomto znení citoval slová I. Gašparoviča napr. aj portál hnonline.sk , keď uviedol: "Aj keď nie som členom (Smeru), ale v tejto pozícii a v tomto čase som prakticky akoby členom, lebo môj neúspech bude neúspech Smeru a môj úspech bude úspech Smeru a, samozrejme, koalície." I. Gašparovič sa pokúsil o objasnenie a doplnenie svojho vyhlásenia, že je "akoby členom Smeru", až neskôr. Napr. v rozhovore v decembri 2013 povedal: "O mne je známe, že ja som v oblasti sociálnych otázok veľmi blízky strane Smer a aj pokiaľ ide o otázku národnú, štátnu." Napokon pripomíname aj skutočnosť, že I. Gašparovič najskôr poprel toto vyhlásenie (videozáznam je tiež na stránke sme.sk ). Dátum zverejnenia analýzy: 09.06.2014 Naspäť Nahlásiť chybu

sme.sk

hnonline.sk

rozhovore

sme.sk


(...) dnes zoberiete svoju výplatnú pásku, tak zo 700 eur ešte 500 ide štátu, 500 vám ide z čistého (...)

Andrej Danko uviedol nepresné údaje zisku štátu pri modelovej hrubej mzde 700 eur, nakoľko štát získa pri takejto výške hrubej mzdy 395,1 eur, a čistá mzda zamestnanca predstavuje 551,25 eur. Pri hrubej mzde 700 eur tvorí čistá mzda zamestnanca 551,25 eura ( cistamzda.sk ). Modelovú situáciu počítame so žiadnymi vyživovanými deťmi a uplatnením nezdaniteľnej časti základu dane. Zamestnanec na odvodoch (zdravotné a sociálne poistenie) zaplatí 93,80 eur a zamestnávateľ odvádza čiastku 246,4 eur. Daň z príjmu pri hrubej mzde 700 eur tvorí čiastka 54,59 eur. To znamená, že po spočítaní odvodov zamestnanca, odvodov zamestnávateľa a daní získa štát výsledne 395,1 eur. Rovnaké údaje nájdeme aj na ekonomika.sme.sk a platy.sk.

cistamzda.sk

ekonomika.sme.sk

platy.sk.


Právne služby vzrástli oproti minulosti, teda za celé volebné obdobie, nie ročne, určite za celý komplex organizácií, ktoré sú v pôsobnosti mesta, zhruba tak na 170 tisíc eur.

Je pravdou, že celkové právne výdavky vo volebnom období 2011-2014 boli vyššie ako v období 2007-2010, v tejto sume sú však zarátané napríklad aj súdne poplatky, a preto takéto porovnanie nemožno vzťahovať na výrok ohľadom výdavkov na právne služby. Informácie o sume za samostatné právne služby v rokoch 2007-2010 sa nám nepodarilo získať. Pre hodnotenie výroku je kľúčový fakt, že suma 170 tisíc eur, ktorú uvádza Danica Bírošová sa nezhoduje s výškou právnych služieb mesta Trenčín za posledné 4 roky a ani s výškou právnych výdavkov celkovo. Na základe tohto hodnotíme výrok ako nepravdivý. V nasledujúcej tabuľke sú uvedené sumy za právne služby a za právne výdavky celkovo v rokoch 2011-2014 (údaje za rok 2014 sú prevzaté zo schváleného rozpočtu, pozn.). Súčet za tieto štyri roky nepredstavuje sumu 170 tisíc ani v jednej z uvedených položiek. Právne služby Právne výdavky celkovo 2011 32 604 57 971 2012 14 002 22 928 2013 11 828 65 213 2014 16 000 44 000 Spolu (2011-2014) 58 434 190 112 POZN.: všetky sumy sú uvedené v eur Zdroje: 2011 , 2012 , 2013 , 2014 V ďalšej tabuľke sú uvedené sumy za právne výdavky celkovo v rokoch 2007-2010, pričom ich celkový súčet je nižší v porovnaní s obdobím 2011-2014. Právne výdavky celkovo 2007 14 141 2008 46 637 2009 59 987 2010 36 475 spolu 157 240 POZN.: všetky sumy sú uvedené v eur, údaje za roky 2007 a 2008 boli prepočítané platným konverzným kurzom Zdroje: 2007 , 2008 , 2009 , 2010 Portál trencin21.sk dokonca uvádza, že mesto Trenčín má za volebné obdobie, kedy je primátorom Rybníček (2011-2014) zaplatiť za právne služby vyše štvrť milióna eur. Táto sume je teda výrazne vyššia ako uviedla Bírošová vo svojom výroku. POZN.: Odôvodnenie bolo doplnené 13.11.2014, celkové hodnotenie výroku zostalo nezmenené. Dátum zverejnenia analýzy: 01.11.2014 Naspäť Nahlásiť chybu


Kolegovia hlavne zo SaS fotili svoje lístky a kontrolovali sa jeden poslanec druhého, či volia toho správneho kandidáta.

Je pravdou, že poslanci SaS si fotili hlasovacie lístky počas tajnej voľby GP. Takto zdokumentované hlasovanie, malo byť dôkazom o hlasovaní za dohodnutého kandidáta. Kontrolný mechanizmus mali aj ostatné v tom čase koaličné strany. Poslanci za SaS pripustili , že si fotili hlasovacie lístky, ale nevyjadrili sa tak, že ich museli ukázať. SaS Sulík sa vyjadril : "Ja som nikoho nenútil, aby si fotil svoj lístok. Skrátka, poslanci sa tak rozhodli. Ja som sa tiež tak rozhodol a spravím to opäť." Pravda (3. novembra 2010): "Poslanci SaS si zachytili výsledok svojho tajného hlasovania na mobil. Fotografovali si upravený hlasovací lístok s priloženým poslaneckým preukazom. Chceli tak predložiť dôkaz, že dodržia dohodu troch koaličných klubov SaS, Most-Híd a KDH o podpore spoločnej kandidátky Evy Mišíkovej." KDH pripustilo existenciu istých kontrolných mechanizmov. Hrušovský sa pre SITA vyjadril, že v klube mali vytvorený vnútorný kontrolný mechanizmus, aby jeden druhého presvedčili, že platí dohoda. Rovnako sa vyjadril Bugár, ktorý ubezpečil , že poslanci Most-Híd podporili Čentéša. „My máme istotu, v klube máme dvojitú kontrolu a keby to potrebovala premiérka, môžem ju uistiť.“ Predseda poslaneckého klubu Most-Híd, Lázsló Solymos tvrdil , že takisto majú potvrdené fotografiami, ako hlasovali ich poslanci. Poslanci SDKÚ si vzájomne kontrolovali hlasy, keď chodili hlasovať po dvoch. Poslanci vládnej koalície, ako sami potvrdili, mali vo svojich kluboch vytvorené kontrolné mechanizmy. Dátum zverejnenia analýzy: 18.02.2013 Naspäť Nahlásiť chybu

pripustili vyjadril Pravda SITA ubezpečil tvrdil hlasovať


Si zoberte, ja som sudca. Ja by som mohol ostať vo svojom povolaní. Rutinne vykonávam už 40 rokov, zatváram vrahov.

Štefan Harabin je trestným sudcom, súdi teda aj vrahov. Sudcom sa stal v roku 1983, mal však viackrát prerušený výkon funkcie. Súdi maximálne 36 rokov. Výrok preto hodnotíme ako nepravdivý. Harabin sa stal sudcom v roku 1983, začínal na Okresnom súde Poprad. Predtým bol tri roky súdnym čakateľom. V rokoch 1991 - 1992 viedol trestné oddelenie na Ministerstve spravodlivosti - výkon funkciu sudcu mal teda prerušený. Rovnako nemohol súdiť v období 07/2006 až 06/2009, keď bol ministrom spravodlivosti. Talár si neobliekal ani od konca januára do začiatku júla 2019 - kvôli prezidentskej kandidatúre. Prerušenia kvôli iným funkciám či kandidovaniu teda ukrojili z Harabinovho sudcovania najmenej štyri roky. Reálnemu súdeniu sa teda mohol venovať nanajvyš 33 rokov. Ak by sme aj do výkonu „povolania” zarátali čas, kedy bol Harabin súdnym čakateľom, dostaneme sa na maximálne 36 rokov. Štefan Harabin je trestným sudcom, čo znamená, že sa zaoberá aj súdením (a „zatváraním”) vrahov.

stal konca júla


Stala sa aj taká vec, že okná menili v decembri, keď mrzlo (okná na škôlkach, pozn.)

Počas obdobia 2010 - 2014 bola uskutočnená výmena okien na viacerých materských školách. Výmena okien na MŠ Spartakovská 6 prebehla do začiatku školského roka 2013/2014. Na MŠ Botanická 12 bola zmluva na výmenu okien s odovzdaním prác do konca augusta 2013. Výmena okien MŠ Jiráskova 25 mala viazanosť ponúk do konca júna 2013 s lehotou dodanie jeden mesiac od podpísania zmluvy. Všetky tieto výmeny okien mali mať termín dodania koniec augusta. Kedy sa skutočne výmena okien uskutočnila sme nezistili. Iná výmena okien bola na MŠ Čajkovského 28, tam sme nezistili ani kedy mal byť termín dodania. Výrok hodnotíme ako neoveriteľný. Dátum zverejnenia analýzy: 05.11.2014 Naspäť Nahlásiť chybu

prebehla zmluva dodanie okien


To je zadanie PISY. Čiže nie naozaj úroveň vedomostí, ale ako sa ten žiak dokáže uplatniť v praxi a tá metóda na uplatnenie toho, ako je schopný reagovať na to, čo sa naučil.

Výrok Jána Mikolaja hodnotíme ako pravdivý, pretože zjednodušene sa dá povedať, že PISA sa snaží merať "ako sa žiak dokáže uplatniť v praxi". Medzinárodné meranie PISA sa naozaj zameriava na meranie aplikovateľnosti vedomostí študentov v reálnom živote a ich pripravenosť na "plné zapojenie sa do spoločnosti." Testy na zisťovanie týchto predpokladov nie sú zamerané priamo na školské osnovy. Takto opisuje projekt PISA oficiálna stránka OECD .

OECD


Košice a Košický kraj sa letecky spojili už aj s dlhoočakávaným Nemeckom a Izraelom. Z letiska Košice sa dostaneme už aj do izraelského Tel Avivu a nemeckého Kolína.

Letisko Košice je civilné medzinárodné letisko. Využitie letiska sa v súčasnosti orientuje na civilnú vnútroštátnu aj medzinárodnú osobnú aj nákladnú dopravu. Koncom júna boli do ponuky spoločnosti Wizz Air zaradené nové letecké linky s ktorými sa Košice letecky spojili s Tel Aviv a nemeckým Kolínom. Výrok, ktorý Raši zverejnil na svojom FB-profile, hodnotíme ako pravdivý. Letisko Košice je jedným zo základní maďarskej "nízkonakladovky" Wizz Air. a druhým najväčším letiskom na Slovensku, Pravidelne narastá počet cestujúcich na všetkých linkách: „V prvej polovici roka 2017 letisko Košice privítalo 187 126 cestujúcich, čo predstavuje medziročný nárast o 11 %. V absolútnom vyjadrení ide o nárast o 18 384 cestujúcich v porovnaní s prvou polovicou roka 2016. Spolu 171 722 cestujúcich využilo pravidelné linky z Košíc do Bratislavy, Prahy, Kyjeva, Londýna, Sheffieldu, Kolína, Tel Avivu, Viedne, Varšavy a Istanbulu, čo predstavuje zvýšenie o 8 % v segmente pravidelnej prepravy. Počet vybavených charterových cestujúcich stúpol o 65 % na 14 503 cestujúcich “ informoval šéf marketingu košického letiska Juraj Toth. Je nutné dodať , že " po ukončení privatizačného procesu v roku 2006 prevzalo 66% akcií spoločnosti medzinárodné letisko Viedeň. Zvyšných 34% akcií naďalej vlastní Slovenská republika zastúpená Ministerstvom dopravy, výstavby a regionálneho rozvoja. " Teda Košický samosprávny kraj nemá žiadnu účasť v prípade košického letiska ( partnerom letiska je len východná metropola, čiže mesto Košice) a ani sa nebude nijakým spôsobom finančne podieľať na prevádzkovaní spomínanej linky (takisto ani mesto Košice). Spustenie linky do Nemecka sľúbil primátor Košíc už na rok 2016. Dátum zverejnenia analýzy: 18.07.2017 Naspäť Nahlásiť chybu

Koncom zaradené informoval dodať partnerom nebude sľúbil


Navyše tie zákony (zákony prijaté v Ukrajine napr. zákon o trestnej zodpovednosti za ohováranie vládnych predstaviteľov, pozn.) neboli zaradené do programu, neboli prerokované vo výboroch. Hlasovalo sa o nich bez hlasovacích kartičiek, len dvíhaním rúk. Veľmi pochybným sčítavaním.

Je pravdou, že hlasovanie aj za zákon o trestnej zodpovednosti za ohováranie vládnych predstavitelov, bolo sprevádzané neobvyklým spôsobom hlasovania a problematickým scítavaním hlasov. Výrok hodnotíme ako pravdivý. Zákony , ktoré boli 16. januára 2014 prijaté v ukrajinskom parlamente vyvolali znepokojenie predstavitelov Európskej únie . Jedným z prijatých zákonov bol aj zákon o trestaní ohovárania a propagácie extrémizmu alebo napríklad zákon o zákaze používania masiek na demonštráciách. Viaceré zahranicné zdroje priniesli informácie o spornom hlasovaní o týchto kontroverzných zákonoch. Reuters uvádza, že hlasovanie nebolo zaužívanou formou cez elektronické hlasovanie, ale netradicne zdvíhaním rúk. Pri tom spôsobe hlasovanie mohol vzniknút problém scítavania. " The decision in parliament, taken suddenly by a show of hands which caught the opposition off-guard, followed a court ban on protests in Kiev...The EU's ambassador to Ukraine, Jan Tombinsky, joined opposition leaders in condemning the way the law was rushed through parliament by a show of hands rather than by the customary electronic system of voting - a mechanism which opposition deputies can physically block. "I am concerned about the way some laws were voted in parliament today. Norms should be adopted through proper procedures, otherwise the credibility of democratic institutions and of the legal system is at stake," he said in a statement." Financial Times uvádza, že hlasovanie zdvíhaním rúk bolo problematické, pretože samotné hlasovanie prebehlo príliš rýchlo, aby sa zabezpecilo presné scítanie hlasov (zdvihnutých rúk). "The rules were adopted in an unconventional manner in parliament. While opposition lawmakers were occupying the dais of the chamber, pro-Yanukovich MPs huddled on the other side of the hall and adopted 11 new laws, by shows of hands that were too rapid to be counted. " Dátum zverejnenia analýzy: 21.01.2014 Naspäť Nahlásiť chybu

Zákony
Európskej únie
zdroje
Reuters
Financial Times


Ale povedzte mi, pália Slováci vlajky? Blokujú hranice ako Jobbik?

Obe udalosti týkajúce sa maďarskej krajnej pravice Jobbiku sú pravdivé, avšak nemajú na seba náväznosť či súvis.

pálenia slovenské hraníc


Máme predošlé rozhodnutia Ústavného súdu v tom, čo predstavuje a čo nepredstavuje zásadné rozhodnutie v otázke zahraničnej politiky. Bolo to možno len jedno rozhodnutie, ale tento precedens tu už je.

Ústavný súd Slovenskej republiky sa doposiaľ v jednom uznesení dotkol otázky zásadných rozhodnutí zahraničnej politiky. Definoval, že nominácia sudcov na Európsky súd pre ľudské práva takéto zásadné rozhodnutie predstavuje. Výrok preto hodnotíme ako pravdivý.

Ústavný súd Slovenskej republiky v roku 2015 vydal uznesenie (. pdf , s.31), ktorým sa dotkol otázky zásadných rozhodnutí v zahraničnej politike. Jednalo o nomináciu sudcov na Európsky súd pre ľudské práva. V tomto individuálnom prípade Ústavný súd rozhodol, že takáto nominácia je zásadnou otázkou zahraničnej politiky. Ústavný súd ďalej nešpecifikoval, ktoré ďalšie oblasti rozhodovania v zahraničnej politike sú zásadné a ktoré nie.

Vo výroku poslanec Valášek hovorí o možnostiach dočasne poverenej vlády rozhodnúť o dodaní vyradených stíhačiek typu MiG-29 Ukrajine. Dočasne poverená vláda vie podľa Ústavy vykonávať len jasne zadefinované právomoci vymenované v treťom odstavci článku 115. Podľa tohto článku nemá poverená vláda právomoc rozhodovať o zásadných otázkach vnútornej a zahraničnej politiky.

Dočasne poverený premiér Heger oznámil , že sa jeho vláda nehodlá v tejto veci obrátiť na Ústavný súd SR, vyžiadala si však oficiálne stanoviská expertov na ústavné právo.

Bývalý predseda Ústavného súdu Ján Mazák, na ktorého úvahu o ústavnosti darovania stíhačiek poslanec Valášek reaguje, vo svojom článku pre Denník N napísal , že medzi ústavnými právnikmi sú veľmi odlišné názory. Pripomína pri tom aj nedostatok ústavnej praxe ohľadom otázky obmedzení právomocí Vlády SR v zásadných otázkach zahraničnej politiky. Kvôli tomuto nedostatku je podľa Mazáka potrebné každý prípad posudzovať individuálne. Valášek reagoval na tento nedostatok ústavnej praxe spomenutím precedensu o nominácii sudcu.

pdf vie Ústavy nemá oznámil vyžiadala napísal


Zároveň stihli minúť takmer miliardu eur na testovanie, čo povedala ich vlastná koaličná partnerka pani Cigániková, ktorá mala na starosti v parlamente ako predsedníčka zdravotného výboru slovenské zdravotníctvo.

Celoplošné testovanie obyvateľov antigénovými testami na koronavírus v rokoch 2020 a 2021 Slovensko stálo približne 586 miliónov eur. Jana Bittó Cigániková síce 7. marca 2021 povedala, že testovanie stálo miliardu, avšak hneď 8. marca toto číslo upresnila na 705 miliónov. Uhríkov výrok hodnotíme ako nepravdivý.

V marci 2021 zverejnilo Ministerstvo financií sumu 119,89 milióna eur, ktorú štát v roku 2020 vynaložil na celoplošné testovanie obyvateľstva AG testami.

Progresívne Slovensko informovalo 30. apríla 2021, že si vyžiadalo informácie z Ministerstva zdravotníctva, podľa ktorých v roku 2020 vyšlo celoplošné testovanie na Slovensku na viac ako 72 miliónov eur a od začiatku roka 2021 viac ako 406 milióna eur.

Denník SME v spolupráci so zdravotníckym analytikom Martinom Smatanom vyčíslil , že antigénové testovanie od októbra 2020 do apríla 2021 stálo približne 405 miliónov eur. 119 miliónov stálo celoplošné testovanie v novembri 2020, nákup antigénových testov vyšiel na 153 miliónov, prevádzka MOM-iek na 71 miliónov a distribúcia, skladovanie testov a ostatné náklady štát stáli 62 miliónov.

Štát však nakúpil viac AG testov, ako sa minulo na celoplošnom testovaní. Časť použilo Ministerstvo vnútra, časť zase Ministerstvo školstva pri testovaní žiakov, časť mohla ostať nevyužitá. Výsledná cena za nakúpené AG testy, ktorá vyplynula z prílohy k návrhu rozpočtu verejnej správy na roky 2022 až 2024 v októbri 2021, je teda približne 232,55 miliónov eur. Ministerstvá na testovanie minuli v roku 2021 ešte 102 miliónov eur.

Spolu teda náklady na plošné testovanie dosahujú približne 586 miliónov eur. Toto číslo nemusí byť presné, ale nešlo o takmer miliardu, ako hovorí Milan Uhrík

Jana Bittó Cigániková 7. marca 2021 na svojom facebooku povedala, že testovanie nás vyšlo miliardu eur. Hneď na druhý deň upresnila toto číslo na 705 miliónov.

Demagóg.sk sa 26. 9. 2023 obrátil so žiadosťou o vyjadrenie na Milana Uhríka, avšak nezareagoval.

zverejnilo informovalo vyčíslil cena upresnila


Mňa veľmi mrzí, pani kolegyňa, že vy takto tu spomínate pána Šalitroša, konfrontujte sa s ním, keď s ním budete osobne, obzvlášť preto, že viem o tom, že ste boli veľmi blízki spolupracovníci, istý čas.

Vladimíra Marcinková spolupracovala s Radomírom Šalitrošom na projekte Náš Názor, ktorý bol zameraný na meranie verejnej mienky a vyjadrovanie názorov občanov na rôzne témy. Výrok hodnotíme ako pravdivý.

Vladimíra Marcinková, za slobodna Ledecká, spoločne s Radomírom Šalitrošom a Michalom Smetankom v roku 2017 založili projekt Náš Názor. Cieľom tejto platformy bolo meranie verejnej mienky a poskytovanie priestoru na vyjadrenie názorov v rámci rôznych spoločenských tém. Používatelia sa mohli zapojiť do diskusie prostredníctvom mobilnej aplikácie, kde sa každý týždeň zverejňovala nová otázka.

V archíve webovej stránky projektu Náš Názor sú zverejnené fotografie, na ktorých sú Vladimíra Ledecká, Radomír Šalitroš a Michal Smetanka prezentovaní ako zakladatelia projektu. Okrem toho, v tlačovej správe z obdobia založenia platformy sa uvádza: „Za týmto projektom sú traja kamoši (Vladimíra Ledecká, Rado Šalitroš a Michal Smetanka), ktorí tiež hundrali pri pive a pred telkou, až kým si nepovedali, že to skúsia inak.“

Zdroj: www.nasnazor.sk, archivovaný tu

založili archíve správe tu


...po 40 rokoch sme vrátili električku do Petržalky, (...).

Projektová príprava petržalskej električky prebiehala v nadväznosti na rozhodnutie o električkového znovuprepojení najväčšej bratislavskej mestskej časti Petržalka s centrom hlavného mesta už od roku 2006. Samostatná výstavba začala až v roku 2013 spolu s rekonštrukciou Starého mosta, kedy hlavné mesto so zástupcami konzorcia MHD – Starý most podpísalo zmluvu o dielo na rekonštrukciou Starého mosta a vybudovanie električkovej trate do Petržalky. Symbolicky prvá električka prešla Petržalkou 16. februára 2016. Predtým električka prešla naposledy do Petržalky v roku 1961 na vtedajšiu konečnú Sad Janka Kráľa, teda električka sa vrátila do Petržalky po 55 rokoch. Výrok hodnotíme ako nepravdivý. Dátum zverejnenia analýzy: 07.11.2018 Naspäť Nahlásiť chybu

príprava podpísalo Symbolicky


Vy ste boli vo vláde v rokoch 2010-2012 a takto išiel plyn hore, ako raketa, ako raketa, lebo ste nevyužívali v žiadnom prípade regulačné rámce.

Podobné výroky R. Fica týkajúce sa cien plynu sme už v minulosti overovali niekoľkokrát, pričom sme zistili, že išlo o zavádzanie, resp. nepravdu. V tomto prípade však R. Fico uvádza správne, ak tvrdí, že za vlády I. Radičovej v rokoch 2010-2012 ceny plynu rástli. Eurostat dokumentuje ceny energií vo všetkých krajinách EU každý pol rok. Tento graf vychádzajúci z údajov Eurostatu uvádza ročnú štatistiku cien plynu pre domácnosti . Z uvedeného vývoja cien je zrejmé, že cena plynu skutočne rástla za vlády Ivety Radičovej, teda v rokoch 2010- 2012. Ako je z grafu vidieť, ceny plynu pre domácnosti medzi rokmi 2006 a 2010 teda počas prvej Ficovej vlády taktiež vzrástli. Demagog.SK má k dispozícií taktiež polročné údaje Eurostatu o cenách plynu. Tie sú však po zmenenej metodike dostupné od roku 2007. Graf zobrazuje vývoj cien plynu pre domácnosti od roku 2007 pre každý polrok. Na základe tohto grafu môžeme takisto potvrdiť zvýšenie cien plynu za vlády I. Radičovej od druhého polroka 2010 až do druhého polroka 2011. Ceny plynu rástli opäť aj počas prvej vlády R. Fica. Dátum zverejnenia analýzy: 12.01.2015 Naspäť Nahlásiť chybu

výroky
cien plynu
domácnosti
Eurostatu


...jednotlivec, mal na svojom krku dlh v roku 2007 - 3 tisíc eur, tak už dnes má 8 tisíc eur.

Verejný dlh Slovenska predstavoval na konci roku 2007 3 169 eur na jedného obyvateľa. V prvom kvartáli 2017 sa dlh na obyvateľa vyšplhal na vyše 8 036 eur. Výrok preto hodnotíme ako pravdivý.

verejný dlh
počtom obyvateľov Slovenska


Spustili sme virtuálnu registračnú pokladnicu ako bezplatnú internetovú aplikáciu pre podnikateľov.

Virtuálna registračná pokladnica je bezplatná aplikácia, ktorú od 1. apríla 2015 Finančné riaditeľstvo SR bezplatne poskytuje podnikateľom. Išlo o súčasť novely zákona a dani z príjmov, ktorá bola schválená (§ 30c) 30. októbra 2014.

pokladnica schválená služieb


Otvárania zahraničných zastúpení SARIO. Pán minister si iste spomenie, že prvé z nich už otvoril minulý rok v Jakarte indonézskej, ktoré som rok predtým dohodol ja, keď som bol v Indonézii.

Je pravda, že Tomáš Malatinský počas svojej návštevy Indonézie 9.-11. decembra 2012 slávnostne otvoril zahraničné zastúpenie agentúry SARIO v Indonézii. Je však pravdou, že Miškov navštívil Indonéziu 9.-11. októbra 2011. Na tento návšteve došlo k podpísaniu viacerých memoránd spolupráce medzi slovenskými a indonézskymi podnikateľskými subjektmi. Vzhľadom na to, že to bol práve J. Miškov, ktorý vyvinul aktivitu pri podpise memoránd s Indonézskou stranou, výrok o dohode otvorenia zastúpenia SARIO v Indonézií na základe dohody Miškova, hodnotíme ako pravdivý.

slávnostne otvoril
navštívil
TASR


My sme to jasne povedali v súvislosti s kauzou okolo voľby generálneho prokurátora, veď tomu sa netreba vyhýbať. Sme povedali, že podporujeme, povedali sme to úplne ako prvá politická strana, že podporujeme túto vládu...

OKS na svojom republikovom sneme , ktorý sa konal 4. decembra 2010 vyjadrilo podporu vláde premiérky I. Radičovej a zaviazalo sa podporovať vládu v jej súčasnom zložení a nijako sa nepodieľať na jej páde. Pri tejto podpore bude OKS vychádzať z programového vyhlásenia vlády a svojich programových a politických priorít. Avšak rovnakú podporu vyjadrilo v ten istý deň (4. decembra 2010, pozn.) na svojom sneme aj KDH.

republikovom sneme
podporu


v rámci novely ústavy, ktorá je teraz v legislatívnom procese, ja akceptujem to, že imunita ostane v ústave ako som povedala, bude tam definícia, ktorá podľa mňa korešponduje aj v súlade s ústavami iných štátov Európskej únie a bude z nej zrejmé, že trestný postih tu bude možný, ak sa jedná o spáchanie trestného činu alebo disciplinárne previnenie tiež prichádza do úvahy, čo vlastne máme tu aj teraz, ten právny stav

Navrhnutá zmena Ústavy predpokladá, že sudca naďalej nebude môcť byť stíhaný za právny názor, ak ním nespáchal trestný čin. Tvrdenie Márie Kolíkovej hodnotíme ako pravdivé. Podľa návrhu novely Ústavy, ktorý predkladá rezort spravodlivosti, „za právny názor vyjadrený pri rozhodovaní nemožno sudcu ani prísediaceho sudcu z radov občanov stíhať, a to ani po zániku ich funkcie, okrem prípadov, že by tým bol spáchaný trestný čin.” Dnes platí , že „ za rozhodovanie pri výkone funkcie nemožno sudcu ústavného súdu trestne stíhať, a to ani po zániku jeho funkcie.” Kolíkova však hovorí , že „objavili sa nám rozhodnutia, že sudcovia aj za úplne svojvoľné rozhodnutia stíhaní neboli, pretože sa tu naskytol priestor, že to je potenciálne právnym názorom." Podľa správy slovenského Ústavného súdu z roku 2013 poznajú 4 z 27 štátov Európskej únie trestnoprávnu imunit

návrhu platí hovorí poznajú


Eurostat uvádza 4,2% mieru inflácie za máj 2011 (HICP medziročné porovnanie mesiacov).

Eurostat


V súčasnosti sú kapitoly pre financovanie vedy a výskumu v rôznych formách rozdelené pod šiestimi ministerstvami.

Veda a výskum spadá do rozpočtových kapitol viacerých ministerstiev. Môžeme si to overiť na základe prílohy ( .pdf) schváleného štátneho rozpočtu na rok 2012, kde sú detailne vymenované ciele, programy , ktoré tvoria výdavky za každú jednu rozpočtovú kapitolu.

.pdf)


My sme chceli, a vo štvrtok sme sa tak rozhodli, pozvať pána Čentéša na poslanecký klub strany Smer, aby prezentoval nám svoje názory na prokuratúru.


...aj v rámci nášho druhého sociálneho balíčka bola priorita v regionálnych nerovnostiach, aby sme sa snažili tie najchudobnejšie regióny a boli vytipované a pracujeme s nimi naďalej....

V auguste 2015 predstavil vtedajší premiér Robert Fico 15 konkrétnych opatrení druhého sociálneho balíčka. Jedným z týchto opatrení bola aj pomoc pre slabé regióny, ktorej súčasťou mal byť špeciálny program pomoci pre okresy s nezamestnanosťou vyššiou ako 20 percent. Premiér v tejto súvislosti oznámil : „Bude zákonom vytvorený automatický mechanizmus nárokovateľnej podpory týchto regiónov formou zvýhodnenia verejných a súkromných investícií, budovania cestnej infraštruktúry a podpory zamestnávania a budovania verejných inštitúcií,“.

predstavil program oznámil schválila


Pokiaľ viem, generálna prokuratúra sa týmto zaoberala, ďalšia kauza, ktorá bola len tak zastavená. (voľbou GP, kto z koalície hlasoval za Trnku, pozn.)

Počas decembrovej voľby generálneho prokurátora sa koalícii nepodarilo zvoliť spoločného kandidáta Jozefa Čentéša napriek tomu, že disponovali väčšinou hlasov. Niektorí z koalície podporili opozičného Dobroslava Trnku . Vynorilo sa podozrenie o kupovaní hlasov poslancov . Polícia vtedy začala trestné stíhanie. SITA dňa 16. mája 2011 informovala, že " v kauze podozrenia z kupovania hlasov poslancov pri minuloročnej decembrovej voľbe generálneho prokurátora sa už trestné stíhanie nevedie." "Úrad špeciálnej prokuratúry potvrdil, že 9. mája polícia uznesením zastavila trestné stíhanie , týkajúce sa podozrenia z kupovania poslaneckých hlasov pri voľbe generálneho prokurátora v minulom roku z dôvodu, že skutok sa nestal ," uviedla Jana Tökölyová z tlačového a informačného oddelenia Generálnej prokuratúry SR." Generálna prokurátora sa prípadom zaoberala a vyšetrovanie bolo zastavené. Interpretáciu toho, či to bolo "len tak" nechávame na čitateľoch.

kupovaní SITA


Je štatisticky preukázané, že v rodinách, ktoré nie sú zosobášené, sa rodí menej detí. Sa rodí menej detí ako v rodinách, ktoré sú zosobášené.

Výrok hodnotíme ako pravdivý, pretože štúdia Ekonomickej komisie Spojených národov potvrdzuje, že v sledovaných európskych krajinách je v priemere pôrodnosť v manželstvách na mierne vyššej úrovni než mimo nich. Výrok hodnotíme ako pravdivý. Štúdia Ekonomickej komisie Spojených národov potvrdzuje, že v európskych krajinách sú zosobášené páry plodnejšie (majú viac detí) než nezosobášené. Tento trend má síce výrazné odlišnosti medzi jednotlivými krajinami, napr. v krajinách (Francúzsko, Švédsko), kde je počet spolu žijúcich nezosobášených párov najvyšší, je ich plodnosť veľmi podobná plodnosti zosobášených. Naopak, v krajinách, kde je tento spôsob spolunažívania skôr raritou, ako Taliansko a flámska časť Belgicka majú nezosobášené páry veľmi nízku plodnosť. V ostatných krajinách ostáva plodnosť v manželstvách na mierne vyššej úrovni než mimo nich. Táto štúdia nesleduje Slovensko, sleduje však 14 európskych štátov. Podľa štatistík Eurostatu v Európskej únii za posledné desaťročia dramaticky vzrástol podiel detí narodených mimo manželstva, a vo viacerých krajinách dosiahol nadpolovičnú hodnotu. V roku 2010 sa celkovo v 27 krajinách EU narodilo mimo manželstva 38,3% detí, čo je stále menej než polovica. Výrok Júliusa Brocku hodnotíme ako pravdivý. Dátum zverejnenia analýzy: 24.02.2014 Naspäť Nahlásiť chybu

Štúdia Eurostatu


Vláda bude naďalej prijímať opatrenia na efektívnejšiu podporu nájomného bývania, a to aj cestou zapojenia súkromných zdrojov. Výstavba nájomných bytov bude jedným z prostriedkov podpory menej rozvinutých regiónov.

Štátny fond rozvoja bývania má tento rok vyčlenených 103 miliónov eur na podporu nájomného bývania. Fond už spustil zber žiadostí (.pdf) o úvery, o ktoré záujemcovia žiadajú cez mestské alebo okresné úrady. Programové vyhlásenie hovorí, že vláda bude pokračovať v prijímaní opatrení. Štátny fond má na tento rok k dispozícií viac financií ako to bolo v roku 2016, avšak zatiaľ nevieme, či bude prerozdelenie efektívnejšie. Konkrétne opatrenia sme ešte nevideli, preto hodnotíme sľub ako nesplnený.

Denník SME v decembri 2016 informoval, že premiér Fico sa chystá zamerať na podporu nájomného bývania. Ministerstvo výstavby odhaduje, že na celom Slovensku je okolo stotisíc nájomných bytov, približne polovicu z nich ponúkajú súkromníci a polovicu verejný sektor.

"Nájomné byty predstavujú odrazový mostík pre mladých ľudí, ktorí dosiaľ nemajú prostriedky na vlastné bývanie. " Aj keď ide o užitočný nástroj, podmienky na získanie takejto formy podpory sú pomerne striktne nastavené. Ide o sociálne bývanie, preto môžu sa uchádzať len osoby, ktorých mesačný príjem nepresiahne trojnásobok životného minima.

Štátny fond rozvoja bývania spustil v januári zber žiadostí o úvery. Úvery sú využiteľné na obnovu bytových budov alebo kúpu a výstavbu nájomných bytov a zariadení sociálnych služieb. Celkovo je na tento rok vyčlenených 225 miliónov eur, čo je o 28 miliónov viac ako bol rozdelený v roku 2016, informoval o tom týždeník TREND . Z celkových 225 miliónov je najväčšia časť určená na obnovu bytoviek a zateplovanie, na nájomné byty vyčlenil fond 103 miliónov eur. Zvyšné prostriedky majú pokryť žiadostí o podporu obstarania bytu do vlastníctva fyzických osôb a o výstavbu a obnovu zariadení sociálnych služieb.

„ Našou snahou je naďalej poskytovať klientom komplexné služby v oblasti financovania výstavby a obnovy bytového fondu s dôrazom na zvyšovanie štandardu bývania a úspory energií pri prevádzke bytových budov, “ hovorí Juraj Kurňavka, ktorý je od minulého roku generálnym riaditeľom fondu.

TASR uviedla v januári 2017 , že viaceré samosprávy v Košickom kraji požiadali v uplynulom roku Štátny fond rozvoja bývania (ŠFRB) a Ministerstvo dopravy a výstavby (MDV) SR o dotáciu na výstavbu nových nájomných bytov. Podľa hovorcu ŠFRB Rastislava Lackoviča fond poskytuje úvery na kúpu alebo výstavbu nájomných bytov. " V roku 2016 bolo schválených v Prešovskom kraji 14 úverov v sume 5.112.200 eur, čo je 238 bytových jednotiek a v Košickom kraji sedem úverov v sume 2.506.730 eur, čo je 175 bytových jednotiek, " uviedol Lackovič.

Najväčší záujem o takú formu podporu evidoval fond v Nitrianskom kraji, odkiaľ obdržal 50 žiadostí o úver. V Košickom kraji pribudnú nájomné byty vďaka týmto dotáciam v meste Dobšiná a v obciach Margecany, Jasov, Gemerská Poloma a Malý Horeš.

Štátny fond rozvoja bývania
zber žiadostí
Denník SME
"Nájomné byty
týždeník TREND
hovorí
TASR uviedla v januári 2017


Jednou z priorít predsedníctva Slovenskej republiky v Rade Európskej únie bude podporovanie urýchleného vybudovania personálnych a technických kapacít novej Európskej agentúry pre pohraničnú a pobrežnú stráž.

Európska agentúra pre pohraničnú a pobrežnú stráž vznikla počas slovenského predsedníctva, 16. októbra 2016. Na nasledujúcich zasadnutiach Rady sa intenzívne rokovalo aj o tvorbe najmä technických kapacít tejto agentúry. Do konca roka 2016 sa podarilo zostaviť tím pohraničnej stráže a došlo k dohode ohľadom zvýšenej kontroly osôb pri prechode cez vonkajšie hranice EÚ. Sľub vlády teda hodnotíme ako splnený. Európska agentúra pre pohraničnú a pobrežnú stráž vznikla rozšírením Európskej agentúry pre riadenie operačnej spolupráce na vonkajších hraniciach členských štátov Európskej únie (naďalej s označením Frontex). Má za úlohu, spolu so zodpovednými vnútroštátnymi orgánmi, zabezpečiť integrované riadenie hraníc, k čomu prispeje spoločné využívanie informácií, kapacít a systémov. Posilnením, posudzovaním a koordinovaním krokov členských štátov by mala podporovať implementáciu opatrení EÚ týkajúcich sa riadenia vonkajších hraníc. Agentúra má na starosti tieto konkrétne záležitosti: - vypracovanie technickej a operačnej stratégie vykonávania integrovaného riadenia hraníc na úrovni Únie, - dohliadanie na účinné fungovanie kontrol vonkajších hraníc, - poskytovanie zvýšenej technickej a operačnej pomoci členským štátom prostredníctvom spoločných operácií a rýchlych pohraničných zásahov, - zabezpečenie praktického vykonávania opatrení v prípade situácie, ktorá si vyžaduje naliehavú akciu na vonkajších hraniciach, - poskytnutie technickej a operačnej pomoci pri podpore pátracích a záchranných operácií týkajúcich sa osôb v núdzi na mori, - organizovanie, koordinovanie a vykonávanie návratových operácií a intervencií. Návrh na zriadenie Európskej agentúry pre pohraničnú a pobrežnú stráž predložila Európska komisia 15. októbra 2015. Komisia pri tom zdôrazňovala potrebu ochrany vonkajších hraníc, efektívnejšie riadenie migrácie a ochranu voľného pohybu osôb. Podľa oznámenia Komisie Späť k Schengenu (.pdf) má v dôsledku novej agentúry dôjsť k zrušeniu dočasných kontrol na vnútroštátnych hraniciach a k znovuoživeniu Schengenu. Uvedenie do činnosti agentúry sa následne nachádzalo aj na zozname priorít predsedníctva SR. (.pdf, str.9) Prvé rokovanie slovenského predsedníctva o ochrane hraníc sa uskutočnilo 7. júla 2016. Okrem ministrov vnútra členských krajín EÚ sa rokovania zúčastnili aj kandidátske krajiny, krajiny EFTA a Európsky komisár pre migráciu, vnútorné záležitosti a občianstvo Dimitris Avramopulos. Ministri v tlačovej správe zdôraznili dôležitosť vytvárania Európskej pohraničnej a pobrežnej stráže, ako aj „inteligentných hraníc“. 14. septembra 2016, teda rok po predložení návrhu Európskej komisie, bolo v Radou EÚ schválené nariadenie , ktorého predmetom bolo zriadenie Európskej agentúry pre pohraničnú a bezpečnostnú stráž. „Vítam rýchlosť a efektívnosť, s akými Rada a Európsky parlament konali v tejto dôležitej otázke. Manažovanie vonkajších hraníc má priamy vplyv na celý schengenský priestor vrátane jeho vnútorných hraníc a Európska pohraničná a pobrežná stráž nám pomôže lepšie spoločne čeliť možným výzvam. Návrat do normálneho stavu v rámci Schengenu je možný iba prostredníctvom účinného riadenia našich vonkajších hraníc. Iná cesta neexistuje,“ uviedol minister vnútra SR Robert Kaliňák . Fakticky agentúra začala fungovať dňom nadobudnutí platnosti tohto nariadenia, 6. októbra 2016. Robert Fico sa pri uvedení agentúry do činnosti vyjadril nasledovne: „Vďaka vytvoreniu Európskej agentúry pre pohraničnú a pobrežnú stráž vzniká na našich vonkajších hraniciach nová realita. Ide o hmatateľný výsledok spoločného záväzku odsúhlaseného v bratislavskej cestovnej mape, ale aj o praktickú ukážku jednoty medzi členskými štátmi. Pomôže nám to vrátiť sa naspäť k Schengenu. Predsedníctvo je odhodlané pomôcť pri ďalšom posilňovaní Európskej agentúry pre pohraničnú a pobrežnú stráž, ako aj pri napĺňaní ostatných záväzkov uvedených v bratislavskej cestovnej mape.“ Ďalší krok Rada uskutočnila na zasadnutí 13. a 14. októbra 2016, kedy prejednávala tvorbu technických kapacít v rámci agentúry. Komisia vyhlásila, že vydá návrh na zriadenie Európskeho systému pre cestovné informácie a povolenia ( návrh ETIAS bol predložený 16. novembra 2016). Ministri navyše odsúhlasili, že príjmu potrebné opatrenia, aby boli všetky osoby prekračujúce vonkajšie hranice EÚ kontrolovaní a evidovaní v medzinárodne prepojenej databáze. Tím JHA vnútro pri hodnotení výsledkov modernizácie hraníc slovenského predsedníctva uviedol aj konkrétne pokroky, ktoré boli uskutočnené v rámci implementácie Európskej pohraničnej a pobrežnej stráže. Od 7.decembra 2016 je plne operatívna rezerva 1500 hraničiarov. Dohodli sa aj na rozširovaní technických kapacít: " V rámci technickej modernizácie vonkajších hraníc sme sa intenzívne venovali tzv. Entry/Exit Systému. Podarilo sa dosiahnuť dohodu na viacerých dôležitých oblastiach, ako je technická architektúra systému, biometria, interoperabilita s Vízovým informačným systémom, zachovanie pečiatkovania pasov v prípade výpadku systému. " Dátum zverejnenia analýzy: 19.03.2017 Naspäť Nahlásiť chybu

agentúra
Návrh
(.pdf)
(.pdf, str.9)
tlačovej správe
nariadenie
Robert Kaliňák
Robert Fico
zasadnutí
návrh
hodnotení


Voda, plyn, elektrina na Slovensku stoja tak ako v západnej Európe.

Podľa informácií z Eurostatu o cenách energií v EÚ za rok 2013, sa ceny medzi krajinami výrazne líšia v závislosti od toho, či ide o elektrinu (eur/kWh) alebo o plyn (eur/Gigajoule), od regiónu Európy, ale aj v rámci regiónu západnej Európy. Nie je preto možné vyvodiť jednoznačné závery o porovnateľnosti slovenských cien so západnou Európou ako celkom.

V prípade elektriny sú ceny pre domácnosti približne rovnaké ako európsky priemer. Vyššie sú od Francúzska, ale na druhej sú nižšie ako v Nemecku a vo Veľkej Británii. Ceny plynu pre domácnosti sú na Slovensku o dosť nižšie ako európsky priemer a zároveň o dosť nižšie ako v Nemecku, Francúzsku a vo Veľkej Británii.

Navyše sú ceny plynu porovnateľné s ostatnými krajinami V4 (Poľsko, Maďarsko) a v prípade ceny plynu pre domácnosti je v susednom Česku tiež o dosť drahší plyn. Výrok teda hodnotíme ako zavádzajúci.

informácií domácnosti podniky domácnosti podniky Podniky


Mimochodom ústava bola prijatá, ale účinnosť bude mať od prvého januára budúceho roka, takže preto nám plynie teraz rýchlo čas na to.

Ako uvádza TASR, Pall Schmitt, maďarský prezident, podpísal 25. apríla 2010 zákon o novej ústave, ktorá vstúpi do platnosti 1. januára 2012.

1. januára 2012.


Veľa ľudí sa pýta, prečo neodvolám vládu, prečo neodvolám niektorého ministra a podobne, pretože takú právomoc nemám. Mám ju iba v prípade, ak nastanú isté okolnosti.

Právomoci prezidenta Slovenskej republiky upravuje Ústava Slovenskej republiky a sú uvedené v prvom oddiele šiestej hlavy ústavy.

Na základe článku 102 ods. 1 písm g) Ústavy Slovenskej republiky môže prezident odvolať vládu, jej predsedu alebo niektorého z jej členov iba za určitých podmienok. Tieto podmienky, ako aj presné okolnosti a náležitosti odvolania členov vlády, sú určené v článkoch 115 a 116 ústavy. Vládu ako celok, jej predsedu, alebo niektorého z členov odvoláva prezident v prípade vyslovenia nedôvery zo strany Národnej rady Slovenskej republiky. Výnimkou je prípad uvedený v článku 116 ods. 4 ústavy , kedy návrh na odvolanie člena vlády prezidentovi predkladá predseda vlády.

Prezidentka teda nemá právomoc svojpomocne odvolať žiadneho člena vlády. Výrok hodnotíme ako pravdivý.

102 ods. 1 písm g)

116 ods. 4 ústavy


Nezdražujeme zvýšením DPH, verejné financie ozdravujeme zaťažením bánk, monopolov, ľudí s príjmom nad 3300 eur a firiem, taktiež šetrením na vládnej spotrebe. Medzinárodný menový fond predpovedá Slovensku v roku 2013 aj 2014 2. najvyšší rast HDP v eurozóne (1,4% a 2,7%). EÚ predpovedá Slovensku pre rok 2014 2. najvyšší rast HDP v eurozóne, 3. najnižší dlh v eurozóne.

Tento "vládny fakt" obsahuje väčšie množstvo jednotlivých tvrdení, ktoré sú pravdivé. DPH bolo naposledy zvýšené počas vlády Ivety Radičovej - novelizácia zákona č.222/2004 Z.z. o dani z pridanej hodnoty nadobudla účinnosť 1. januára 2011. Čo sa zaťaženia bánk týka, ešte bývalá vláda schválila v roku 2011 Zákon č. 384/2011 Z. z. o osobitnom odvode vybraných finančných inštitúcií, podľa ktorého od 1. januára 2012 banky na Slovensku musia platiť osobitný odvod vo výške 0,4% zo základu na výpočet odvodu, ktorým sa rozumela "s uma pasív banky vykazovaných v súvahe znížená o sumu vlastného imania, ak je jeho hodnota kladná, o hodnotu finančných zdrojov dlhodobo poskytnutých pobočke zahraničnej banky, o hodnotu podriadeného dlhu podľa osobitného predpisu, hodnotu vkladov prijatých bankou na území Slovenskej republiky." Súčasná vláda tento zákon v júli 2012 novelizovala , pričom "Zmena oproti doterajšiemu zneniu nastala v podmienkach pre výpočet odvodu, a to v neznižovaní základu pre výpočet odvodu o hodnotu vkladov prijatých bankou na území Slovenskej republiky." Tento odvod by sa mal postupne znižovať a klesnúť až na nulu, keď bude v takzvanom rezolučnom fonde vyzbieraná suma 1 miliardy €. Slovenský bankový sektor táto povinnosť podľa medializovaných správ zaťažila natoľko, že jeho zisky v minulom roku medziročne klesli o 27%. Vláda taktiež zaťažila novým odvodom monopolné podniky, Zákon č. 235/2012 Z.z. (.pdf) o osobitnom odvode z podnikania v regulovaných odvetviach uložil firmám, ktorým aspoň polovica výnosov vzniká z pôsobenia v oblasti energetiky, poisťovníctva, verejného zdravotného poistenia, poskytovania zdravotnej starostlivosti, elektronických komunikácií, farmácie, poštových služieb, dopravy na dráhe, leteckej dopravy, verejných kanalizácií a vodovodov, povinnosť platiť špeciálny odvod vo výške 0,363% zo zisku presahujúceho hranicu 3 milióny €. 25 percentná sadzba platí pre ľudí ktorých základ dane prekročí 34 401,7 € (mesačne 2866,8 €), čiže ich hrubá mesačná mzda je viac než približne 3300 €. Novelou (.pdf) zákona o dani z príjmov (plné znenie) sa nastavilo nové, progresívne zdaňovanie príjmov fyzických osôb. §15 hovorí: "Ak tento zákon neustanovuje inak, sadzba dane zo základu dane a) fyzickej osoby zisteného podľa § 4 je 1. 19 % z tej časti základu dane, ktorá nepresiahne 176,8-násobok sumy platného životného minima vrátane, 2. 25 % z tej časti základu dane, ktorá presiahne 176,8-násobok platného životného minima," Podľa zákona o životnom minime z 1.7.2012 je toto 194,58 € mesačne . Jednoduchým prepočtom sa teda dostávame k záveru, že vyššia daň z príjmu sa týka zamestnancov, ktorých základ dane ročne tvorí viac než 34401.744 €. Vyššia sadzba dane sa teda vzťahuje na zamestnancov, ktorí zarábajú viac než 2866,8 € mesačne v čistom. Po pripočítaní zdravotných (4%) a sociálnych odvodov (9,4%), o ktoré sa hrubá mzda znižuje pri výpočte základu dane, sa dostávame k hranici 3308,114 € mesačne v hrubom . Časť výroku o šetrení na vládnej spotrebe považujeme za pravdivú, v októbri 2012 Ministerstvo financií informovalo: "MF SR splnilo uznesenie vlády č. 387/2012 z 30. júla 2012 o viazaní rozpočtových výdavkov v objeme 120 mil. eur. Ministerstvo financií SR oslovilo rozpočtové kapitoly s požiadavkou na predloženie návrhov, kde je možné ušetriť. Výsledkom bolo zabezpečenie viazania výdavkov, ktoré dokonca prevyšuje stanovenú sumu." O tomto šetrení informovali i TV Markíza a viaceré tlačové agentúry . Čo sa týka predpovede MMF , je pravdou že Slovensku v najbližších dvoch rokoch predpokladá druhý (po Estónsku) najvyšší rast HDP v eurozóne. Pri zaokrúhlení na jedno desatinné miesto súhlasia i konkrétne čísla poskytnuté úradom vlády: Taktiež je pravdou, že EÚ ( Eurostat ) Slovensku v roku 2014 predpovedá druhý (po Estónsku) najvyšší rast HDP v eurozóne. Je pravdou, že podľa eurostatu je v súčasnosti Slovenský verejný dlh tretí najnižší v Eurozóne: Podľa publikácie European Economic Forecast Winter 2013 je Slovensko pre rok 2014 stále na 3. mieste, pred Slovinskom a Fínskom, v pomere dlhu voči HDP. (výrok bol upravený 2.5.2013 a bola zmenená jeho pravdivostná hodnota zo "zavádzajúci" na "pravdivý"). Dátum zverejnenia analýzy: 24.04.2013 Naspäť Nahlásiť chybu

novelizácia
č. 384/2011 Z. z.
zákon
novelizovala
znižovať
správ
č.
235/2012 Z.z.
uložil
Novelou
(plné znenie)
194,58 € mesačne
zdravotných
sociálnych
Ministerstvo financií
TV Markíza
tlačové agentúry
MMF
Eurostat
eurostatu
publikácie


On mi to sľúbil na tom predsnemovom predsedníctve a potom som sa v šoku dozvedela, že v utorok zasadá predsedníctvo, ktoré rozhodlo o Čadci, o sťažnosti kandidáta pána Holeštiaka, ktorý nepovažoval za potrebné proste akceptovať názor svojich kolegov, členov strany, ale preňho bolo dôležitejšie si získavať podporu najprv Slotu, potom Smeru, potom nejakej organizácie, ktorý si založil, až potom sa išiel naposledy opýtať svojich členov.

Juraj Holeštiak je kandidátom na primátora Čadce , je podporovaný občianskou iniciatívou Čadčania. Na začiatku jeho kandidatúry ho nepodporila okresná organizácia SNS, ale podporila nominanta HZDS. To kritizoval Ján Slota „Dotkli sme sa aj problematiky konkrétne kandidáta na primátora Čadce, kde predsedníctvo muselo zmeniť rozhodnutie okresnej konferencie v Čadci," povedal Slota. „ Vedenie strany akceptovalo sťažnosť, podľa ktorej okresná konferencia podporila nominanta HZDS a nie člena a podpredsedu okresnej rady Pavla Holeštiaka.“

kritizoval

Vedenie


...ale oni nie sú schopní sa ani stretnúť v parlamente a zorganizovať si vlastnú schôdzu. Ešte raz toho hovorím. Mali k dispozícii 84 poslancov vrátanie Slovenskej národnej strany.

Opozícia sa nedokázala počas dvoch dní skoordinovať s SNS a teda schôdza ani nezačala.

nedokázala


...existuje viacero anexií, ako Izrael anektoval Golanské výšiny, máte pocit, že by niekto voči Izraelu dával kvóty?

Je pravdou, že za zmocnením sa častí Golanských výšin Izraelom nenasledovali sankcie, no táto téma bola kontroverzne rozoberaná na viacerých medzinárodných fórach, pričom k ich uvaleniu vyzývalo niekoľko medzinárodných inštitúcií. Výrok hodnotíme ako zavádzanie. Izrael sa zmocnil častí Golanských výšin, ktoré pôvodne patrili Sýrii, už v roku 1967 počas Šesťdňovej vojny. Bývalý americký diplomat Richard Haass popisuje konflikt nasledovne: "Samotnú vojnu rozpútal preventívny izraelský útok na egyptské letectvo v reakcii na rozhodnutie Egypta vyhostiť z Gazy a Sinajského polostrova mierový zbor OSN a uzavrieť Tiranskú úžinu medzi Sinajským a Arabským polostrovom pre všetky izraelské lode. Izrael zaútočil ako prvý, avšak väčšina pozorovateľov považovala jeho krok za legitímny akt sebaobrany voči bezprostrednej hrozbe. Izrael nemal podľa neho v úmysle bojovať na viacerých frontoch, ale vojna rýchlo eskalovala, keď vstúpili do konfliktu Jordánsko aj Sýria a pripojili sa na stranu Egypta. "Arabské krajiny prišlo toto rozhodnutie draho. Po iba šiestich dňoch bojov ovládol Izrael Sinajský polostrov a pásmo Gazy, Golanské výšiny, Západný breh Jordánu a celý Jeruzalem. Nový Izrael bol viac ako trikrát rozľahlejší ako starý," opisuje Haass. Následne v roku 1981, Izrael Golanské výšiny anektoval. Vo svojom rozhodnutí č. 497 z roku 1981 označila Bezpečnostná Rada OSN anexiu Golanských výšin za nelegálnu a neplatnú. V marci 2018 Rada OSN pre ľudké práva prijala päť uznesení týkajúcich sa Izraela a jeho nelegálnej okupácie Západneho brehu, Golanských výšin a východneho Jeruzalema. Tieto uznesenia vyzývajú Izrael, aby ustúpil z okupovaných Golanských výšin a vyzývajú medzinárodné spoločenstvo aby voči Izraelu zaviedlo zbrojné embargo a pozastavilo predaj zbraní Izraelu. Od roku 1981 sa objavilo viacero návrhov na zavedenie obdchodných sankcií voči Izraelu, avšak tieto návrhy neboli úspešné. Jedným z nich bol aj návrh Európskeho parlamentu v roku 2002 na pozastavenie dohody medzi EÚ a Izraelom, ktorá Izraelu zabezpečuje preferenčný obchodný vzťah s EÚ. Tento návrh nebol ministrami zahraničných vecí EÚ schválený. Takisto, neboli žiadne sankcie voči Izraelu prijaté Bezpečnostnou Radou OSN. Dátum zverejnenia analýzy: 18.06.2018 Naspäť Nahlásiť chybu

zmocnil
popisuje
č. 497
označila
prijala
návrh
nebol
prijaté


Jedna vec je tá povinnosť nosiť rúška. Dnes už je zakázané vyjsť na ulicu bez rúška a pod hrozbou pokuty.

Úrad verejného zdravotníctva vydal 24. marca nariadenie, podľa ktorého je zakázané vychádzať na ulicu bez „prekrytia horných dýchacích ciest (napr. respirátor, rúško, šál, šatka).” Pokutu nariadenie nespomína, pri niektorých iných opatreniach sú pritom možné postihy uvedené. Hlavný hygienik Ján Mikas 26. marca uviedol , že o udeľovaní pokuty za nenosenie rúška budú uvažovať, ak by sa takéto prípady množili. Hoci štát nenosenie rúšok najprv nepokutoval, túto možnosť mal. Podľa advokáta Olivera Majdúcha môžu byť občania sankcionovaní za nespolupracovanie pri plnení opatrení Úradu verejného zdravotníctva na predchádzanie ochorenia. „... prebieha komunikácia s Policajným zborom o tom, akým spôsobom pristúpime v nasledujúcich dňoch k sankčným opatreniam. Pravdepodobne bude polícia v uliciach zisťovať priestupky a na základe ich zápisníc bude tunajší RÚVZ ukladať pokuty,” uviedol košický Úrad verejného zdravotníctva 27. marca. Polícia neskôr hovorila o pokute až vo výške 1000 eur. Tvrdenie Richarda Sulíka preto hodnotíme ako ešte pravdivé.

vydal iných uviedol advokáta uviedol hovorila